title: Tornion terästehdas

text: Tornion terästehdas on Outokumpu Oyj:n omistama terästehdas Torniossa Pohjanlahden rannikolla lähellä Kemin kaivosta. Tornion terästehdas on maailman suurin ruostumattoman teräksen integroitu tuotantolaitos, eli kaikki jalostusketjun vaiheet ovat samalla tehtaalla. Se on myös yksi maailman suurimpia ruostumattoman teräksen tuotantoyksiköitä vuotuisella 1,6 miljoonan tonnin kapasiteetillaan.


title: Tornion terästehdas

text: Tehdasalueella sijaitsee kaikki terästuotannon osastot: terässulatto, kuumavalssaamo ja kylmävalssaamo. Myös ferrokromitehdas ja Tornion satama sijaitevat samalla tehdasalueella. Pinta-alaltaan yli 600 hehtaarin tehdasalueella työskentelee tehtailla 2 150 henkilöä ja urakoitsijoilla sekä yhteistyökumppaneilla noin 300 henkilöä. Rakennettuja kerrosneliömetrejä alueella on yli 560 000 neliömetriä eli 56 hehtaaria. Tornion terästehtaan merkittävin raaka-aine on kierrätysteräs, jonka osuus on yli 80 prosenttia valmiista tuotteesta. Keminmaalla sijaitsevassa Kemin kaivoksessa louhittua ruostumattoman teräksen valmistuksessa keskeisenä raaka-aineena käytettävää ferrokromia kuljettaa Tornion terästehtaalle yli 30 kuorma-autoa päivässä. Lyhyen kuljetusmatkan takia kaivoksen merkitys terästehtaalle on suuri. Kilpailuetuna pidetään myös sitä, että ferrokromi siirretään sulana teräksen valmistukseen. Tehtaan valmiit tuotteet kuljetetaan meriteitse sekä osa raaka-aineista tuodaan myös laivoilla. Vuonna 2016 kylmävalsaammon tuotantokapasiteetti oli 900 000 tonnia vuodessa ja tehdas oli Euroopan suurin ruostumattoman teräksen tuottaja 3-4 prosentin osuudella. Tornion terästehtaan työllistävä vaikutus koko seutukunnalle on arviolta 7 500–8 000 henkilöä. Terästehtaan kylmävalssaamo oli Suomen suurin rakennus vuonna 2003. Kylmävalssaamo 2 on lähes 800 metriä pitkä ja pituudeltaan Suomen toiseksi pisin rakennus.


title: Tornion terästehdas

text:
Tornion terästehdas on Pohjoismaiden suurin yksittäinen sähkönkäyttäjä. Outokummun Tornion tehdasalue on Suomen suurin sähkönkuluttaja, kokonaiskulutukseltaan 3,5 TWh eli noin 4 prosenttia koko Suomen kulutuksesta. Tornion tehtaiden energiakulutus on kuitenkin pienempi kuin useimmilla kilpailijoilla. Suurimmaksi sähkönkuluttajaksi tehdas nousi vuonna 2003, jolloin kulutus oli noin 2,1 TWh. Vielä vuonna 2000 se oli 1,5 TWh.
Ruostumattoman teräksen tuotannossa Kemi-Tornio tuotantoketjun hiilijalanjälki on maailman pienin. 2000-luvulla Outokumpu on tehnyt 10 vuoden aikana noin 200 miljoonan euron suorat ympäristöinvestoinnit Tornion tehtaille, joka on vähentänyt hiilijalanjälkeä 25 prosenttia.


title: Tornion terästehdas

text:
Outokummulla oli teräksen valmistamiseen tarvittavaa kromia ja nikkeliä, mutta ei omaa tuotantolaitosta ruostumattoman teräksen valmistamiseen. Keminmaalta löydettiin kromimalmio ja paikalle perustettiin Kemin kaivos vuonna 1968. Saman vuonna aloitti toimintansa myös Tornion ferrokromitehdas. 1960-luvun alusta selvitettiin ruostumattoman teräksen valmistamista. Outokummun hallintoneuvosto suunnitteli uutta terästehdasta Poriin, mutta muun muassa valtiovalta, lappilaiset ja kehitysaluepolitiikka ajoivat sitä Tornioon, jossa oli jo ennestään tehdasalueella ferrokromitehdas sekä läheinen Kemin kaivos. Tornion kannalla olivat myös pääministeri Ahti Karjalainen, sekä tasavallan presidentti Urho Kekkonen.
Suomen hallitus suositteli 31. joulukuuta 1970 sijoitupaikaksi Torniota, mutta Outokumpu suunnitteli toimitusjohtaja Petri Brykin johdolla tehdasta Poriin aina vuoteen 1973 saakka ja teki laskelmat ja suunnitelmat sitä varten. Lopulta valtioneuvoston päätös helmikuussa 1973 sinetöi tehtaan rakentamisen Tornioon. Outokummun hallintoneuvosto hyväksyi hankkeen 8. helmikuuta ja rakennustyöt alkoivat vielä samana vuonna. Terästehtaan peruskivi muurattiin syyskuussa 1974.


title: Tornion terästehdas

text: Ensimmäinen teräserä Tornion tehtaalla sulatettiin 3. toukokuuta 1976 Tehdas oli maailman tehokkaimpia terästehtaita ja ainoa, jolla oli oma kromikaivos, ja ferrokromituotanto samalla tehdasalueella. Tornion terästehtaan vihki käyttöön tasavallan presidentti Urho Kekkonen 30. toukokuuta 1977. Terästehdas oli valmistuessaan myös maailman pohjoisin. Tehdas tuotti aluksi vuodessa 50 000 tonnia ruostumatonta terästä, joka oli myös koko Outokummun kapasiteetti. Vuonna 1977 tehtalla oli työntekijöitä 1 141.


title: Tornion terästehdas

text: Outokumpu teki päätöksen tehtaan laajennuksesta vuonna 1999 ja seuraavana vuonna vielä kasvattivat sitä. Tornion terästehtaan laajennus 2000-vuosikymmen alussa oli Suomen taloushistorian suurin tehdasinvestointi. Rakentaminen kesti viisi vuotta ja maksoi 1,1 miljardia euroa. Laajennettu terästehdas oli valmistuessaan maailman suurin integroitu ruostumattoman teräksen tuotantolaitos.


title: Margaretha Zetterberg

text: Margaretha Zetterberg (myös nimellä "Greta Setterberg", 1733–1803) oli suomalainen kehruumestaritar ja kehruun opettaja.


title: Margaretha Zetterberg

text: Margaretha Zetterberg oli kehruumestaritarkollegojensa Elisabeth Forsell ja Maria Öberg kanssa Suomen ensimmäisiä virallisen ammattitutkinnon suorittaneita, hyväpalkkaisia naisia sekä naisten ammattikoulutuksen pioneereja, jotka levittivät rukilla kehruun taitoa ympäri Suomen siihenastisen värttinällä tapahtuneen kehruun korvaamiseksi ja langan laadun parantamiseksi.


title: Margaretha Zetterberg

text: Porvoolainen Zetterberg sai oppinsa ruotsalaissyntyiseltä Elisabeth Forsellilta, joka toimi aluksi Turun seudulla ja sitten Porvoossa kunnes muutti takaisin Ruotsiin. Tämän jälkeen porvoolaiset lähettivät Zetterbergin Tukholmaan saamaan lisää kehruuoppia. Menestynyt mestaritar palasi Porvooseen ja toi Suomeen uusimpia villan ja pellavan käsittelytekniikoita. Hän meni naimisiin, muttei ole tietoa jatkoiko hän työskentelyä kehruun parissa sen jälkeen.


title: Pro Natura -ryhmä

text: Pro Natura -ryhmä oli suomalainen taiteilijaryhmä. Ryhmä päämääränä oli luonnollisen todellisuuden kuvaaminen. Tarkoituksena oli ottaa etäisyyttä teennäisiin piirteisiin ekspressionismissa ja esteettisessä asetelmallisuudessa. Ryhmään kuuluivat Erkki Koponen, Leo Korpela, Werner Orjala, Väinö Rautio, Matti Annala, Juho Salminen, Harriet Dippell-Schmakoff, Atte Laitila, Väinö Hervo, Ann-Marie Häyrén-Malmström, Ilmari Huitti, Väinö Kunnas, Janne Muusari, Hugo Otava ja Alexander Paischeff.


title: Ala-Dnestrin kansallispuisto

text: Ala-Dnestrin kansallispuisto on kansallispuisto Moldovassa. Sen pinta-ala on noin 50 000 neliömetriä. Puisto valmistui vuonna 2016.


title: Ala-Dnestrin kansallispuisto

text: Alue suojeltiin Ramsarin sopimuksella 2003.


title: Brothers in Arms (täsmennyssivu)

text: Brothers in Arms voi tarkoittaa seuraavia:


title: So Far Away

text: So Far Away voi tarkoittaa seuraavia:


title: So Far Away (Avenged Sevenfoldin kappale)

text: So Far Away on yhdysvaltalaisen Avenged Sevenfold -yhtyeen vuonna 2011 julkaisema kappale. Kappale löytyy yhtyeen viidenneltä "Nightmare"-albumilta.


text: Yhtye on omistanut kappaleen edesmenneen rumpalin "The Rev" muistolle.


title: So Far Away (Staindin kappale)

text: So Far Away on yhdysvaltalaisen rockyhtyeen Staind kappale albumilta "14 Shades of Grey".


title: So Far Away (Staindin kappale)

text: Kappale on ollut Billboardin "Mainstream Rock Tracks" -listan ykkösenä.


title: Pitkäkaulauikku

text:
Pitkäkaulauikku, aikaisemmalta nimeltään mustaselkäuikku ("Aechmophorus occidentalis") on uikkujen heimoon kuuluva lintulaji. Sen levinneisyysaluetta ovat Kanada, Meksiko ja Yhdysvallat. Sen populaation suuruus on pienenemässä, joskin kaikkien alueiden lintujen kannan tilanteesta ei ole tietoa.
Sen elinympäristöä ovat järvet.


title: Justin Hurwitz

text: Justin Hurwitz on yhdysvaltalainen Oscar-palkittu elokuvasäveltäjä, joka tunnetaan parhaiten yhteistyöstään elokuvaohjaaja Damien Chazellen kanssa elokuvissa "Whiplash" (2014) ja "La La Land" (2016).


title: Justin Hurwitz

text: Hurwitz sai palkittiin kahdella Oscarilla parhaasta musiikista ja kappaleesta "City of Stars" sekä parhaan musiikin ja kappaleen Golden Globella elokuvasta "La La Land".


title: Justin Hurwitz

text: Hurwitz palkittiin parhaan musiikin Golden Globella elokuvasta "Ensimmäisenä kuussa" (2018).


title: Sundancen elokuvajuhlat 2017

text: Sundancen elokuvajuhlat 2017 olivat 19.–29. tammikuuta 2017 järjestetyt elokuvajuhlat Park Cityssä, Utahissa.


title: PowerVR

text: PowerVR on Imagination Technologiesin (ent. "VideoLogic") osasto, joka kehittää laitteistoa ja ohjelmistoa grafiikka- ja videosuorittimia varten.


title: PowerVR

text: Piirit suorittavat laitteistolla toimintoja mm. tehostamaan 2D- ja 3D-grafiikan piirtoa, videokuvan pakkausta ja purkua sekä kuvankäsittelyä (kameratoiminnot).


title: PowerVR

text:
PowerVR ei itse valmista piirejään vaan lisensoi sen muille valmistajille (ks. ).
Usein PowerVR-piiri on integroituna järjestelmäpiirillä (SoC, ) mobiililaitteissa kuten älypuhelimissa.


title: PowerVR

text: Joulukuussa 2016 Imagination Technologies julkisti PowerVR-grafiikkaprosessorin läpäisevän Khronos Groupin OpenVX-yhteensopivuustestin.


title: PowerVR

text: PowerVR-piirit käyttävät (TBDR) -menetelmää renderointiin.


title: PowerVR

text: NEC:n valmistama, käytetty Matroxin "Matrox m3D" -näytönohjaimissa.


title: PowerVR

text: MBX on yksi menestyksistä, jonka käyttökohteita ovat mm. iPhone ja Nokia N95.


title: PowerVR

text: SGX-sarja tukee "Shader Model" 4.1 Unified Shader -rakennetta.


title: PowerVR

text: SGX on käytössä mm. Apple A4:ssä iPad-laitteessa ja Sonyn PlayStation Vita -käsikonsolissa.


title: PowerVR

text: SGX-sarjaan kuuluvat: "Series5", "Series5XT" ja "Series5XE".


title: PowerVR

text: Series6-sarja tulee OpenCL 1.2 -ohjelmointia.


title: PowerVR

text: Series7XT-sarja tukee OpenGL ES 3.1- ja OpenCL 1.2 -ohjelmointia.


title: PowerVR

text: Series8XE-sarja tukee OpenGL ES 3.2-, OpenCL 1.2- ja Vulkan-ohjelmointia.


title: To the Bone (elokuva)

text: To the Bone on vuonna 2017 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Marti Noxon. Sen pääosia esittävät Lily Collins ja Keanu Reeves. Elokuva kertoo anoreksiaa sairastavasta naisesta (Collins), joka tapaa nuorisoryhmää johtavan epätavanomaisen lääkärin (Reeves).


title: To the Bone (elokuva)

text: "To the Bone" sai ensi-iltansa Sundancen elokuvajuhlilla 22. tammikuuta 2017.


title: Louvre Abu Dhabi

text: Louvre Abu Dhabi on 8. marraskuuta 2017 avattu taidemuseo Saadiyat Islandilla, Abu Dhabissa. Museon arkkitehti on ranskalainen Jean Nouvel. Museo on osa Abu Dhabin kaupungin ja Ranskan hallituksen välistä 30-vuotista sopimusta. Museon pinta-ala on noin 24 000 neliömetriä, josta noin 8 000 neliömetriä on gallerioita, mikä tekee siitä Arabian niemimaan suurimman museon.


title: Louvre Abu Dhabi

text: Museon rakentaminen alkoi vuonna 2009 ja sen oli tarkoitus avata alun perin vuonna 2012. Abu Dhabin kaupunki maksoi 520 miljoonaa Yhdysvaltain dollaria saadakseen käyttää Louvren nimeä. Lisäksi Abu Dhabi maksoi Louvrelle taideteosten lainauksesta, erikoisnäyttelyistä ja hallintoneuvoista 747 miljoonaa dollaria.


title: Louvre Abu Dhabi

text: Museossa on esillä niin itämaisia kuin länsimaisia taideteoksia. Esillä on muun muassa Vincent van Goghin, Andy Warholin, Claude Monetin ja Henri Matissen teoksia.


title: Louvre Abu Dhabi

text: Museon vetonaulaksi odotetaan Leonardo da Vincin Salvator Mundi -maalausta, joka huutokaupattiin yli 450 miljoonalla dollarilla vuonna 2017.


title: Adreno

text: Adreno on Qualcommin kehittämä grafiikkasuoritinsarja, joita käytetään useissa heidän valmistamissaan järjestelmäpiireissä.


title: Adreno

text: Piiriä on alun perin kehittänyt ATI Technologies tuotenimellä "Imageon" (myös "ATI Imageon"). AMD osti ATI Technologiesin vuonna 2006.


title: Adreno

text: Qualcomm osti mobiililaiteosaston AMD:ltä vuonna 2009. Qualcomm nimesi oston jälkeen "Imageon"-tuotteet nimelle "Adreno".


title: Adreno

text: Adreno-sarjan GPU on integroituna useissa Qualcomm Snapdragon -järjestelmäpiireissä.


title: Adreno

text: Qualcomm on ilmoittanut Vulkan-rajapinnan tuen Adreno 500-sarjalle sekä 400-sarjalle.


title: Adreno

text: 500-sarjan mallit tukevat OpenCL-ohjelmointia.


title: C7H14

text: CH on seuraavien yhdisteiden molekyylikaava:


title: Khronos (täsmennyssivu)

text: Khronos voi tarkoittaa seuraavia asioita:


title: Järjestelmäpiiri

text: Järjestelmäpiiri (, SoC) on mikropiiri mobiililaitteissa ja sulaututeissa järjestelmissä jossa yhdistyvät useiden eri piirien toiminnot.


title: Järjestelmäpiiri

text: Piirillä yhdistyvät mm. perinteinen suoritin, grafiikkaprosessori ja digitaalinen signaaliprosessori älypuhelimissa, mutta myös muita pienempiä piirejä.


title: Järjestelmäpiiri

text: Korkean tason integraatiolla vähennetään tilantarvetta ja virran kulutusta laitteessa.


title: Järjestelmäpiiri

text: Piireissä voi yhdistyä lisensoitua teknologiaa usealta eri taholta kuten ARM, PowerVR ja Texas Instruments.


title: Järjestelmäpiiri

text: Esimerkkejä ovat mm. Apple A6 ja Qualcomm Snapdragon.


title: C4H10


title: Toomemägi

text: Toomemägi ( ) on puisto Viron Tartossa. Puistossa on historiallisia nähtävyyksiä, kuten tuomiokirkon rauniot, jossa on museo ja torneissa yleisölle avoin maisemien katselupaikka. Puistossa on lisäksi Tarton vanha observatorio.


title: Toomemägi

text: Venäjän keisari Paavali I lahjoitti Toomemäen alueen Tarton yliopistolle. Se oli aiemmin ollut karjan laidunnusaluetta. Alue on saanut nimensä mäelle rakennetuista Tarton tuomiokirkosta ja piispanlinnasta. Alue on todennäköisesti ollut asuttuna jo nuoremmalla kivikaudella. Vuonna 1708 venäläiset tuhosivat alueelta lähes kaikki keskiaikaiset linnoitteet. Nykyisin paikka on Tarton omaleimaisin puisto, jossa on yliopiston maineikkaimmille opiskelijoilleen ja opettajilleen pystyttämät muistomerkkejä. Puiston puusto koostuu vaahteroista, lehmuksista ja jalavista.


title: Toomemägi

text: Tarton tuomiokirkko oli aikanaan koko Baltian merkittävimpiä goottilaistyylisiä tiilirakennuksia. Sen rakentaminen aloitettiin ilmeisesti 1200-luvun puolivälissä; tiilikirkkoa laajennettiin 1300-luvulla. Kirkon kuoriosaa laajennettiin 1400-luvun jälkipuoliskolla; samalla länsipäätyyn lisättiin mahtavat kaksoistornit ja muuri.


title: Toomemägi

text: Kirkko jäi käytöstä uskonpuhdistuksen myötä, ja se raunioitui Liivinmaan sodassa tulipalossa vuonna 1624. Vuosina 1804–1807 Tarton yliopiston arkkitehti J. W. Krause suunnitteli kirkon kuoriosan yliopiston pääkirjastoksi. Kirjasto muutti vuonna 1982 uuteen kirjastotaloon, ja nykyään tiloissa on Tarton yliopiston museo. Tornit on kunnostettu näköalapaikaksi, jotka ovat yleisölle avoinna kesäkausina. Raunioissa järjestetään kesäisin teatteriesityksiä ja konsertteja.


title: Toomemägi

text: Tuomiokirkon vieressä on Kristjan Jaak Petersonin (1801–1822) patsas. Riiassa syntynyt Peterson ehti lyhyen elämänsä aikana luoda vironkielisen kirjallisuuden perustan. Lisäksi hän käänsi viroksi maailman runouden klassikoita ja käänsi myös ruotsista saksaksi Christfried Gananderin "Mythologia Fennican".


title: Toomemägi

text: Toinen muistomerkki Toomemäellä on K. E. von Baerin patsas. Keski-Virossa syntynyt baltiansaksalainen von Baer (1792–1876) oli 1800-luvun monipuolisimpia luonnontieteilijöitä ja Tarton yliopiston tunnetuimpia kasvatteja ja professoreita. Mäellä on myös Johan Skytten muistomerkki.


title: Toomemägi

text: Toomemäen lounaislaidalla sijaitsee Tarton tähtitorni (J. W. Krause, 1805). Se rakennettiin entisen bastionin päälle. Vuonna 1825 valmistui uusi, kääntyvä torni. Lisäksi Toomemäellä on Vanha anatomianlaitos eli "Vana anatoomikum" (J. W. Krause, 1805), korkeimman oikeuden rakennus, kahvilakäytössä oleva rotunda sekä vanha klinikka.


title: Toomemägi

text: Toomemäelle johtaa katujen kaksi siltaa: niin sanotut Enkelinsilta ja Pirunsilta. Niistä etenkin vuonna 1838 valmistunut Enkelinsilta on suosittu nähtävyys. Toomemäen toisella puolella sijaitseva vaatimattomampi Pirunsilta on rakennettu 1913 Romanovien hallitsijasuvun 300-vuotisjuhlien kunniaksi.


title: Liisa Mariapori

text: Liisa Mariapori on rovaniemeläinen entinen verotarkastaja.


title: Liisa Mariapori

text: Mariapori julkaisi vuonna 1998 kirjan "Verottaja tappolinjalla", jossa hän arvosteli verohallintoa ja virheellisiä verotarkastuksia. Mariapori tuomittiin vuosikausien oikeuskäsittelyn jälkeen Raahen käräjäoikeudessa 2004 ehdolliseen vankeuteen ja kirja määrättiin tuhottavaksi. Euroopan ihmisoikeustuomioistuin määräsi Suomen valtion korvauksiin Mariaporille vuonna 2010. Saman vuoden huhtikuussa hän jätti väitöskirjansa "Pienyrittäjän oikeusturva verotuksessa todellisuudessa" tarkastettavaksi Vaasan yliopistoon.


title: Liisa Mariapori

text: Mariapori on myöhemmin toiminut Rovaniemen kaupunginvaltuutettuna perussuomalaisten valtuustoryhmässä, josta hän kuitenkin erosi 2016. Mariapori yritti uusia valtuustopaikkansa vuoden 2017 kuntavaaleissa kokoomuksen ehdokkaana, mutta hän ei yltänyt puoluevaihdon jälkeen edes varavaltuutetuksi.


title: Ulla-Maija Rouhiainen

text:
Ulla-Maija Rouhiainen (s. 1953) on suomalainen kokenut matkailualan vaikuttaja ja tietokirjailija.Hän on toiminut yrittäjänä monipuolisissa asiantuntijatehtävissä ja matkatoimistoissa sekä kouluttajana. Erilaisten opastustehtävien lisäksi Rouhiainen on myös ollut aktiivisesti mukana useissa matkailuun liittyvissä luottamustoimissa. [
Laaja-alaisen moniosaajan julkaisuja ovat mm. suomalaiseen saunaan liittyvät jutut Matkailuyrittäjän Maamme kirja sekä kaupunkikuvaukset. Hänen panoksensa mm. Suomi-kuvan päivittämiseen on merkittävää runsaan koulutus- sekä julkaisutoiminnan myötä.
Rouhiainen pitää muiden tehtäviensä ohella monia blogeja , joissa hän käsittelee matkailuun liittyviä ajankohtaisia kysymyksiä, Suomi-kuvaa, puutarhaa ja kirjallisuutta. Hänen erityisiä kiinnostuksen kohteitaan ovat Suomen matkailun kehittäminen sekä luova kirjoittaminen


title: Qualcomm Snapdragon

text: Snapdragon on Qualcommin kehittämä järjestelmämikropiirisarja, jonka grafiikkasuorittimina käytetään Snapdragonin valmistamaa Adrenoa. Snapdragon-sarjan prosessoreita käytetään monissa älypuhelimissa ja tableteissa.


title: Qualcomm Snapdragon

text: Ensimmäinen Snapdragon-sarjan järjestelmämikropiiri oli vuonna 2007 julkaistu QSD8250, jonka taajuus oli 1 gigahertsi. Snapdragon-sarjan piirien nimet olivat aluksi monimutkaisia kirjainten ja numerojen yhdistelmiä.


title: Qualcomm Snapdragon

text: Qualcomm otti vuonna 2011 käyttöön uuden nimeämiskäytännön, jonka mukaiset S3-sarjan Snapdragon-piirit ovat kaksiytimisiä ja voivat toimia parhaimmillaan 1,5 gigahertsin taajuudella.


title: Qualcomm Snapdragon

text: Yhtiön ilmoituksen mukaan se tuo valmistajien saataville S4-sarjan mallit vuoden 2011 lopussa ja ensimmäiset niihin perustuvat kuluttajatuotteet ilmestyvät kauppoihin vuonna 2012. S4-piirit toimivat parhaimmillaan 2,5 gigahertsin taajuudella ja niistä löytyy yksi kaksi tai neljä suoritinydintä.


title: Qualcomm Snapdragon

text: Vuoden 2013 Consumer Electronics Show -messuilla Qualcomm julkisti ensimmäiset Snapdragon 800 -sarjan järjestelmäpiirit. Samalla aiemmat mallit nimettiin Snapdragon 200,- Snapdragon 400- ja Snapdragon 600 -sarjoiksi.


title: Qualcomm Snapdragon

text: Snapdragon 200 -sarjan järjestelmäpiirit ovat tehoiltaan Snapdragon-sarjan heikoimpia. Ne ovat melko halpoja, joten niitä käytetään valmistajien halvimmissa malleissa.


title: Qualcomm Snapdragon

text: Snapdragon 400 -sarjan järjestelmäpiirit ovat tehoiltaan keskinkertaisia ja hinnaltaan melko halpoja. Halvahkojen älypuhelinten lisäksi niitä käytetään monissa älykelloissa.


title: Qualcomm Snapdragon

text: Snapdragon 600 -sarjan järjestelmäpiirit sijoittuvat tehoiltaan Snapdragon-sarjan keskikastiin. Mallit 600 ja 602A on suunniteltu autoteollisuutta varten.


title: Qualcomm Snapdragon

text: Snapdragon 800 -sarjan järjestelmäpiirit ovat Snapdragon-sarjan tehokkaimpia ja kalleimpia, joten niitä on lähinnä eri valmistajien lippulaivamalleissa. Kaikki Snapdragon 800 -sarjan piirit ovat vähintään neliytimisiä. Kolmea vanhinta mallia lukuun ottamatta ne ovat 64-bittisiä. Uusimmat mallit käyttävät "Kryo" -ydintä, jota edeltävä ydin oli nimeltään "Krait".


title: Newtonin metroasema

text: Newton on Singaporen Mass Rapid Transit -metrojärjestelmän asema Singaporen keskustassa. Se avattiin North South Linen asemana 12. joulukuuta 1987. Vaihtoyhteys Downtown Linelle avautui 27. joulukuuta 2015.


title: Isopropyylinitraatti

text: Isopropyylinitraatti (CHNO) on isopropanolin ja typpihapon muodostama niin kutsuttu epäorgaaninen esteri. Yhdistettä voidaan käyttää räjähteissä ja ajoaineena.


title: Isopropyylinitraatti

text: Huoneenlämpötilassa isopropyylinitraatti on väritöntä nestettä ja sillä on dietyylieetteriä muistuttava haju. Yhdiste liukenee vähäisessä määrin veteen ja hyvin muun muassa etanoliin ja dietyylieetteriin. Isopropyylinitraatti on vahva hapetin ja orgaaniset yhdisteet voivat syttyä palamaan sen vaikutuksesta.


title: Isopropyylinitraatti

text: Isopropyylinitraattia voidaan valmistaa hopeanitraatin ja isopropyylijodidin välisellä reaktiolla. Nykyään yhdistettä valmistetaan kiutenkin pääasiassa isopropanolin ja typpihapon välisellä reaktiolla urean ja ammoniumnitraatin läsnä ollessa. Reaktio tapahtuu 100–105 °C:n lämpötilassa ja tuotetta poistetaan reaktorista jatkuvatoimisella tislauksella.


title: Isopropyylinitraatti

text: Isopropyylinitraattia voidaan käyttää lentokoneiden polttoaineena erityisesti käynnistysvaiheessa. Se on myös ainesosa eräissä nestemäisissä räjähteissä ja rakettien ajoaineissa.


title: Orchardin metroasema

text: Orchard on Singaporen Mass Rapid Transit -metrojärjestelmän asema Orchard Roadin varrella Singaporen keskusta-alueella. Sitä käyttävät North South Linen junat. Se avattiin 12. joulukuuta 1987.


title: Orchardin metroasema

text: Orchard kuuluu myös rakenteilla olevaan Thomson-East Coast Lineen, joka avautuu asemalla vuonna 2021.


title: Unelmiesi tyttö

text: Unelmiesi tyttö () on vuonna 1998 ensi-iltansa saanut Fernando Trueban ohjaama espanjalainen draamakomediaelokuva, jonka pääosissa ovat Penélope Cruz ja Antonio Resines. Sivurooleissa ovat muun muassa Neus Asensi, Jesús Bonilla, Loles León, Jorge Sanz, Rosa María Sardá ja Santiago Segura. Elokuvan käsikirjoittivat Rafael Azcona ja David Trueba sekä tuottivat Eduardo Campoy, Andrés Vicente Gómez ja Cristina Huete.


title: Unelmiesi tyttö

text: "Unelmiesi tyttö" kertoo fiktiivisestä Macarena Granada -nimisestä espanjalaisnäyttelijästä, johon Joseph Goebbels rakastuu intohimoisesti. Elokuva perustuu legendaan, jossa Adolf Hitler olisi rakastunut argentiinalaiseen elokuvanäyttelijä Imperio Argentinaan 1930-luvun lopun natsi-Saksassa. "Unelmiesi tyttö" oli Espanjassa suuri arvostelu- ja yleisömenestys ja voitti yhteensä seitsemän Goya-palkintoa kahdeksastatoista ehdokkuudestaan.


title: Unelmiesi tyttö

text: "Unelmiesi tyttö" sijoittuu vuoteen 1938 ja kertoo espanjalaisesta elokuvaryhmästä, joka lähtee keskeltä Espanjan sisällissotaa Francisco Francon hallinnon lähettämänä Berliiniin, Adolf Hitlerin natsi-Saksaan, kuvaamaan UFA:n studioille fasististen hallitusten yhteistuotantoelokuvaa, "Unelmiesi tyttö" -nimistä elokuvamusikaalia. Kurinalaiset saksalaiset hämmentyvät latinalaisen elämäniloisen temperamentin takia ja erityisesti lumoava elokuvan tähtinäyttelijä Macarena Granada (Penélope Cruz) hallitsee ilmapiiriä. Pian natsi-Saksan kansanvalistus- ja propagandaministeri Joseph Goebbels (Johannes Silberschneider) rakastuu intohimoisesti Macarenaan ja tekee itsestään narrin vain päästäkseen olemaan hänen kanssaan. Natsit tuovat elokuvaan avustajiksi keskitysleirivankeja, joista yhteen Macarena ihastuu.


title: Unelmiesi tyttö

text: "Unelmiesi tyttö" -elokuvan kuvaukset alkoivat 11. toukokuuta 1998 ja päättyivät 19. heinäkuuta 1998. Elokuva kuvattiin Prahassa, Tšekissä 4,2 miljoonan euron budjetilla, ja sen tuotantoyhtiöinä olivat Lolafilms, Fernando Trueba Producciones Cinematográficas ja Creativos Asociados de Radio y Televisión.


title: Unelmiesi tyttö

text: "Unelmiesi tyttö" sai ensi-iltansa Espanjassa 13. marraskuuta 1998 ja oli Lolafilms Distribuciónin teatterilevittämä. Elokuva tuotti Espanjassa avausviikonloppunaan 875 951 euron lipputulot ja koko teatterikierroksensa aikana 9 474 031 euron lipputulot. "Unelmiesi tyttö" sai teatteriensi-iltansa Suomessa 5. marraskuuta 1999 ja oli Finnkinon levittämä. Elokuva oli Suomessa 168. katsotuin elokuva 741 hengen katsojamäärällään vuonna 1999. Vuoden 1999 aikana elokuva esitettiin myös arvostetuilla Berliinin ja Toronton elokuvajuhlilla.


title: Unelmiesi tyttö

text: "Unelmiesi tyttö" sai vuonna 2016 jatko-osan, Fernando Trueban ohjaaman "La reina de Españan", jossa Penélope Cruz, Antonio Resines, Neus Asensi, Loles León, Jorge Sanz, Rosa María Sardá ja Santiago Segura uusivat roolinsa. Jatko-osa sijoittuu vuoden 1956 Madridiin eli 18 vuoden päähän "Unelmiesi tyttö" -elokuvan tapahtumista.


title: Marvel Television

text: Marvel Television on Marvel Entertainmentin osasto The Walt Disney Companyn konsernissa. Osasto on vastuussa näyteltyjen televisiosarjojen, animaatiosarjojen (Marvel Animationin kautta), sekä suoraan kotimedialle julkaistujen sarjojen toteuttamisesta. Osasto toimii yhteistyökumppaninaan toimivan ABC Studiosin toimipaikassa. Useimmat osaston toteuttamista televisiosarjoista sijoittuvat Marvel Cinematic Universeen, joka sijoittuu samaan jatkumoon Marvel Studiosin tuottamien elokuvien kanssa. Osasto on kuitenkin tuottanut myös Ryhmä-X:n sarjakuvista tuttuihin ilmiöihin perustuvia sarjoja kuten "Legion" ja "The Gifted".


title: Marvel Television

text: Marvel lisensoi muutaman hahmon televisiosarjaksi animaatiosarjojen menestyessä paremmin näyteltyjen sarjojen. "The Incredible Hulk" (1978–82) oli Marvelin ainut menestynyt näytelty televisiosarja, ja se kesti viiden tuotantokauden verran. Viimeinen sarja, "Blade", lopetettiin yhden Spike-kanavalla esitetyn tuotantokauden jälkeen.


title: Marvel Television

text: Marvelin ensimmäiset televisiosarjalinsenssit Hämähäkkimiehelle olivat The Electric Companyn "Spidey Super Stories" -lyhyttarinat (1974–1977), CBS:n televisiosarja "The Amazing Spider-Man" (1977–1979), sekä Toein tokusatsu-tyylinen televisiosarja "Spider-Man" (1978–1979). "The Incredible Hulk" esitettiin CBS:llä vuodesta 1977 alkaen. "The Amazing Spider-Man" sai kohtuulliset katsojaluvut, mutta vuonna 1979 CBS lopetti sarjan, koska he eivät halunneet olla "sarjavakuvaverkko", ja heillä oli jo kolme sarjakuviin perustuvaa televisiosarjaa, päättäen jatkaa ainoastaan "The Incredible Hulkia", koska sillä oli parhaat katsojaluvut.


title: Marvel Television

text: Vuonna 1978, Tohtori Oudosta tehtiin televisioelokuva "Tri Strange ja pahan voima" toimimaan pilottijaksona. Kapteeni Amerikasta tehtiin myös kaksi elokuvan pituista pilottijaksoa vuonna 1979, "Captain America" ja "Captain America II: Death Too Soon", mutta yhtäkään näistä ei toteutettu sarjaksi.


title: Marvel Television

text: "The Incredible Hulkin" päätyttyä vuonna 1982, Marvel ei toteuttanut uusia näyteltyjä televisiosarjoja, ennen kuin "Hulkin paluu" ilmestyi vuonna 1988, alun erin suunniteltuna backdoor-pilotiksi Thorille. Lisäksi "The Trial of the Incredible Hulk" toimi backdoor-pilottina Daredevilille, ja "Hulkin kuolema" sai ensiesityksensä vuonna 1990.


title: Marvel Television

text: Kolme suoraa pilottijaksoa toteutettiin 1990-luvulla, "Power Pack", "Generation X" ja "Nick Fury: Agent of S.H.I.E.L.D.", mutta yhtäkään näistä ei toteutettu sarjaksi. Marvel pärjäsi paremmin syndikoimalla oikeutensa 1990-luvun lopulla, ja 2000-luvun alussa televisiosarjoihin "Night Man" ja "Mutant X", joista ensimmäinen kesti kahden ja toinen kolmen tuotantokauden verran. 20th Century Fox nosti jälkimmäsestä oikeusjutun, koska heillä oli oikeudet Ryhmä-X:ään. "Blade: The Series" toteutettiin jatkoksi "Blade"-elokuvasarjalle vuonna 2006 ja se kesti vain yhden tuotantokauden verran.


title: Marvel Television

text: Kaikki sarjat sijoittuvat Marvel Cinematic Universeen, ellei toisin ole ilmoitettu.


title: Cases dels Canonges

text: Cases dels Canonges on Katalonian itsehallintoalueen puheenjohtajan virka-asunto Barcelonassa Espanjassa. Goottilaistyylinen talo rakennettiin alun perin kaniikkien taloksi 1300-luvulla. Rakennus yhdistettiin 1920-luvulla katetulla sillalla viereiseen Palau de la Generalitat de Catalunyaan, jossa toimii puheenjohtajan kanslia.


title: UpStairs Loungen tuhopoltto

text: UpStairs Loungen tuhopoltto oli seksuaalivähemmistöjen suosimaan yökerhoon kohdistunut tuhopoltto New Orleansissa 24. kesäkuuta 1973, jolloin 32 ihmistä kuoli.


title: UpStairs Loungen tuhopoltto

text: Uutisissa käytettiin uhreista loukkaavaa kieltä ja paikallispoliitikot eivät ilmaisseet surunvalitteluitaan. Jotkut paikallisista kirkoista kieltäytyivät hautaamasta palossa menehtyneitä ja eräät perheet eivät halunneet tunnistaa ruumiita.


title: Ulrika Fredrika Bremer

text: Ulrika Fredrika Bremer, synt. "Salonius" (24. huhtikuuta 1746 Turku – 1. huhtikuuta 1798) oli suomalainen laivanvarustaja, kauppias ja teollisuuden monialayrittäjä. Hän oli kirjailija Fredrika Bremerin isoäiti. Kun hänen miehensä Jacob Bremer kuoli vuonna 1785, hän otti 39-vuotiaana haltuunsa miehensä suuren laivanvarustamon ja liiketoiminnan Turussa, ja jatkoi sen toiminnan johtamista menestyksekkäästi 13 vuotta aina kuolemaansa asti. Häntä pidetään yhtenä kaikkien aikojen merkittävimmistä ammattiryhmänsä edustajista Suomessa.


title: Ulrika Fredrika Bremer

text: Ulrika Fredrika Salonius oli hovioikeuden asessori Eric Gustaf Saloniuksen (k. 1748) ja Hedvig Magdalena Wittfoothin (k. 1752) tytär, avioitui 21-vuotiaana 18. huhtikuuta 1767 hiljattain leskeytyneen 35 vuotta vanhemman Jacob Bremerin, merkittävimmän turkulaisen laivanvarustajan ja liikemiehen kanssa, jolla oli jo viisi lasta, joista useimmat olivat vanhempia kuin Ulrika.


title: Ulrika Fredrika Bremer

text: Bremerillä oli 40 vuoden ajalta omistuksia myös Turun sokeritehtaassa ja molemmissa tupakkatehtaissa, Järvenojan paperitehtaassa, Åvikin lasitehtaassa, Kupittaan tiilitehtaassa, sahoissa Koskella ja Luvialla sekä Itä-Intian kauppakomppaniassa. Lisäksi hän omisti useita liiketiloja, sätereitä, rälssitiloja ja mm. Tuorlan rusthollin Piikkiössä.


title: Ulrika Fredrika Bremer

text: Miehensä kuoltua vuonna 1785 hän hyödynsi lesken oikeutta periä puolisonsa toiminnan, ja hoiti sitten hänen jäljellä olevaa liiketoimintaansa kuolemaansa saakka, apunaan vanhimmat poikapuolensa Josef Bremer (1743–1814) ja Isac Bremer (1741–1774) ja hänen oma poikansa Karl Fredrik Bremer (1770–1830).


title: Ulrika Fredrika Bremer

text: Yksi syy, miksi hän päätti itse jatkaa toimintaa kerrotaan olleen, että hänen poikansa Karl ja vanhin poikapuolensa Isac kärsivät mielenterveyden ongelmista ja heiltä puuttuivat liiketoimintataidot. Poikansa suhteen hän näytti olleen myöhemmin oikeassa. Josef Bremeristä tuli myöhemmin edullisen naimakaupan myötä Teijon ruukinpatruuna.


title: Ulrika Fredrika Bremer

text: Ulrika Bremer otti miehensä tehtävät eri yritysten toiminnassa ja oli itse niissä mukana. Hän oli mukana aktiivisesti laivanvarustustoiminnassa: hän sai osaomistuksen seitsemässä eri laivassa, ja osti muun muassa brigantiini "Vigilantian" vuonna 1792.


title: Ulrika Fredrika Bremer

text: Bremeriä on kuvailtu ehkä merkittävimpänä aikansa liikenaisena. Ihmisenä hänen on täytynyt olla määrätietoinen, ja häntä ihaili Henrik Gabriel Porthan, kun hän varmisti Bremerin kauppahuoneen johtavan aseman aikanaan: hänen kuolinpesässään oli yhteensä 14–15 tynnyriä kultaa, joka vastaa 1,5 miljoonaa hopeataaleria eli omaisuus oli kolminkertaistunut 1,1 miljoonasta kuparitaalerista vuodelta 1766.


title: Ulrika Fredrika Bremer

text: Ulrika Bremerin kuoleman jälkeen yrityksen toiminnan otti haltuunsa poika Karl Fredrik, joka muutamassa vuodessa lopetutti toiminnot ja muutti Ruotsiin vuonna 1804. Viimeisenä myytiin Åvikin lasitehdas 1806. Perheeseen kuului myös tytär Agata Bremer (1774—1810), joka kuoli Tukholmassa naimattomana.


title: Pauli Vuolle

text: Pauli Lauri Vuolle (13. joulukuuta 1939 Äänekoski – 16. joulukuuta 2016 Jyväskylä) oli suomalainen liikuntatieteilijä ja professori. Hän toimi liikuntasosiologian professorina Jyväskylän yliopistossa 1988–2003. Hänet tunnetaan huomattavana suomalaisen liikuntakulttuurin, liikuntatieteen sekä liikuntatieteen koulutuksen kehittäjänä.


title: Pauli Vuolle

text: Pauli Vuolle valmistui kansakoulunopettajaksi. Sen jälkeen hän opiskeli liikuntatiedettä Jyväskylän yliopistossa. Hänellä oli jo nuoruudessaan liikunnallinen tausta. Hän harrasti painia ja luistelua. Myöhemmin hän toimi valmentajana. Vuolle väitteli vuonna 1977 Jyväskylän yliopistossa liikuntatieteen tohtoriksi. Hänen väitöskirjansa ("Urheilu elämänsisältönä : menestyneiden urheilijoiden elämänura kilpailuvuosina") käsitteli huippu-urheilua. Valmistumisen jälkeen hän toimi erilaisissa tutkimustehtävissä.


title: Pauli Vuolle

text: Vuolle nimitettiin liikuntasosiologian professoriksi Jyväskylän yliopistoon vuonna 1988. Liikuntatieteellisen tiedekunnan lisäksi professori Vuolle työskenteli useiden vuosien ajan Liikunnan kehittämiskeskuksessa (LIKES) ja Liikuntatieteellisessä seurassa (LTS). LIKES-tutkimuskeskuksessa hän toimi mm. hallituksen jäsenenä ja johtajana.


title: Pauli Vuolle

text: Liikuntatieteellisen seuran puheenjohtajaksi Vuolle valittiin vuonna 2001 Urheilumuseossa pidetyssä seuran vuosikokouksessa. Hänen vastaehdokkaanaan oli dosentti Raija Laukkanen Oulusta. Valinta oli erittäin tiukka ja se ratkesi vasta arvonnassa. Seuran kunniajäseneksi Vuolle nimitettiin lokakuussa 2013.


title: Pauli Vuolle

text: Professorin viran ohella Vuolle toimi yli vuosikymmenen ajan Jyväskylän yliopiston liikuntatieteellisen tiedekunnan dekaanina. Dekaanina hän oli määrätietoinen, mutta kuunteli työtovereidensa mielipiteitä. Hänen dekaanikaudellaan yliopiston toiminta kehittyi huomattavasti. Professori Vuolle jäi virastaan eläkkeelle vuonna 2003. Hän piti ystävänpäivänä 2003 jäähyväisluentonsa, jossa hän käsitteli liikuntatieteellistä opetusta ja tutkimusta.


title: Pauli Vuolle

text: Vuolteella oli aktiivivuosinaan laaja kansainvälinen yhteistyöverkosto. Hän oli mm. mukana avaamassa yliopistoyhteistyötä Kiinassa. Hän teki useiden vuosien ajan yhteistyötä Tallinnan yliopiston kanssa. Niistä ansioista Tallinnan yliopisto promovoi Vuolteen kunniatohtoriksi.


title: Pauli Vuolle

text: Pauli Vuolle kuoli Jyväskylässä ankaran sairauden murtamana 16. joulukuuta 2016.


title: Pauli Vuolle

text: Liikuntatieteilijänä Vuolteen keskeinen tutkimusala oli suomalaisten liikunta ja sen edellytykset. Liikuntatieteellisen perustutkimuksen ohessa Vuolle tutki huippu-urheilua. Hän tutki alaa jo väitöskirjassaan ja sen jatkona käynnistyi tutkimusprojekti "Urheilijan elämänuraprojekti". Merkittävä osa Vuolteen tutkimuksesta liittyi myös kehitysyhteistyöhön. Hän tutki, miten liikunta- ja urheilukulttuuri kehittyy vieraissa maissa. Näiden tutkimuksien tuloksia hän julkaisi kirjoissaan.


title: Pauli Vuolle

text: Professori Vuolle ymmärsi, että pelkkä tieteellinen tutkimus ei yksistään riittänyt liikuntakulttuurin kehittämiseen, joten hän otti uransa aikana aktiivisesti osaa yhteiskunnalliseen liikuntaa ja urheilua käsitelleeseen julkiseen keskusteluun. Hän oli myös mukana vaikuttamassa liikuntapoliittisiin päätöksiin sekä kansallisella että kansainvälisellä tasolla. Vuolle oli mm. tieteellisenä asiantuntijana mukana Euroopan Neuvoston kansainvälisessä kuntoliikuntaa kartoittaneessa arviointihankkeessa. Kotimaassa hän oli mukana työryhmässä, joka laati liikuntasuunnittelun käsikirjan.


title: Pauli Vuolle

text: Tieteellisen työn lisäksi Vuolle julkaisi useita teoksia liikuntatieteen ja urheilun alalta. Risto Telaman ja Lauri Laakson kanssa hän julkaisi teoksen "Näin suomalaiset liikkuvat", joka valittiin vuoden 1986 urheilukirjaksi. Teos pohjautui professori Vuolteen väestön liikuntakäyttäytymistä selvittäneeseen tutkimukseen. Vuolle oli myös "Liikunta & Tiede" -lehden päätoimittaja.


title: Kavaljeeri (juoma)

text: Kavaljeeri oli Chymoksen kuohuviini, joka oli myynnissä 1980–2008.


title: Kavaljeeri (juoma)

text: Kavaljeeria alettiin kehittää vuonna 1977 ensimmäiseksi Chymoksen kuohuviiniksi. Se valmistettiin valkoherukasta ja karviaisista pullokäymismenetelmällä. Se tuli markkinoille kesällä 1980. Raaka-aineet saatiin Chymoksen sopimusviljelijöiltä, ja tarvittavaa tietämystä oli omasta takaa. Kavaljeeri kehitettiin kilpailijaksi Marlin tankkikäymismenetelmällä valmistetulle Elysèe-kuohuviinille, joka oli samppanja- ja kuohuviinimarkkinoilla ainoa kotimainen vaihtoehto. Kun tieto uuden tuotteen kehittelystä lipsahti Marlin johtajiston tietoon, se ei lainkaan ymmärtänyt, miksi Alko hyväksyi Elysèelle kilpailijan. Chymoksella vakuuteltiin, että Kavaljeeri lisää kuohuviinien myyntiä, josta myös Marli hyötyy. Näin myös tapahtui.


title: Kavaljeeri (juoma)

text: Tuotteen nimen ideointi pyöri alusta lähtien ratsuväkiaiheen ympärillä, koska Chymoksen naapurina Lappeenrannan varuskunnassa oli Uudenmaan rakuunapataljoona. Varuskunnan ullakolta löytyi pölyinen kirja, jonka yhdellä sivulla oli kuva ratsumiehestä hevosen selässä. Samppanja on kotoisin Ranskasta, ja ranskalaiset ratsuväkimiehet (Le Chevalier) avasivat voitokkaan taistelun jälkeen samppanjapullon miekalla. Chymoksen pakkaussuunnittelija ja graafikko Aimo Vuorinen huomasi, että kavaljeeri tarkoittaa sekä herrasmiestä että ratsumiestä. Kuohuviinin nimi oli syntynyt. Vuorinen suunnitteli etiketin 30-vuotisen sodan aikaisen kuvan pohjalta, joka esitti sotamarsalkka Juhana Banéria hevosen selässä. Kavaljeeri voitti ensimmäisen palkinnon kuohuviinien sarjassa viinialan messujen yhteydessä järjestetyissä kilpailuissa sekä Ljubljanassa silloisessa Jugoslaviassa että Barcelonassa Espanjassa.


title: Kavaljeeri (juoma)

text: Myöhemmin tulivat Kulta-Kavaljeeri (valkoherukka ja lakka) sekä Rosé-Kavaljeeri (valkoherukka ja punaherukka). Kaikki Kavaljeerit ovat poistuneet Alkon valikoimista n. vuonna 2008.


title: Elämäpisteet

text: Elämäpisteet, kestopisteet, osumapisteet, myös elämä, terveys, hiparit jne. (, HP) on joidenkin pelien käsite. Se kuvaa kykyä ottaa vastaan vahinkoa ennen kuin hahmo tuhoutuu. Elämäpisteet on eräs pelimekaniikka.


title: Elämäpisteet

text: Käsitteen toi peleihin Dave Arneson, joka kehitti Gary Gygaxin kanssa Dungeons & Dragons -peliä. Arnesonin mukaan pelaajat kiintyivät hahmoihinsa, eivätkä pitäneet siitä että he kuolivat yhdellä nopanheitolla. Elämäpisteiden ansiosta he voivat jatkaa pelaamista pitempää ja saavuttaa enemmän. Arneson otti säännön Yhdysvaltain sisällissotaan perustuvasta "Ironclads"-pelistä, jonka hän oli kehittänyt aiemmin.


title: Elämäpisteet

text: Käsite on tätä vanhempi. Yhdysvaltain laivasto käytti jo 1920- ja 1930-luvuilla simulaatioissaan Life-parametria. Näissä simulaatioissa Kongō-luokan aluksella oli 12 elämäpistettä ja Nagato-luokalla 18,8. Yksikkönä olivat 14 tuuman kranaatin läpäisevää osumaa vastaavat osumat.


title: Katja Hagelstam

text: Katja Hagelstam (s. 27. marraskuuta 1965 Helsinki) on suomalainen freelance-valokuvaaja , joka työskentelee lehdille ja kirjaprojekteissa.


title: Katja Hagelstam

text: Hagelstam on opiskellu Västra Nylands folkhögskolan taidelinjalla 1985–1986, Firenenzessä yksityisessä video- ja valokuvausoppilaitoksessa 1987 ja International Center of photographyssa New Yorkissa 1992. Hän on pitänyt yksityisnäyttelyjä muun muassa vuonna 2000 ”KOTImainen” Hagelstamin Galleriassa Helsingissä ja 2003 Galleri Bellmanissa Tukholmassa.


title: Katja Hagelstam

text: Hagelstam oli valokuvaajana ryhmässä Gun de la Chapellen ja Bo Lönnqvistin kanssa tekemässä kirjaa "Kartanoruokia", joka palkittiin tiedonjulkistamispalkinnolla vuonna 1994. Palkitsemisperusteissa sanotaan muun muassa: Ryhmä teki "arvokkaan työn tallentamalla kahdenkymmenenviiden ruokaperinteestään kuuluisan suomalaisen kartanon – – ruokakulttuuria kuvailevaksi dokumentiksi Kartanoruokia. – – Kirja täydentää nykykuvaa suomalaisista kartanoista uudella - - tavalla."


title: Katja Hagelstam

text: Teols "Suomalaista talonpoikaisantiikkia, Kosti Tuomen kokoelmat, erityismaininta", jonka tekijöinä on Hagelstamin lisäksi Wenzel Hagelstam ja Kari-Otso Nevaluoma sai erityismaininnan vuonna 2006 Lauri Jäntin palkinnon jakamisen yhteydessä.


title: Katja Hagelstam

text: Hagelstam on valokuvannut kymmeniin kirjoihin.


title: Kantri (täsmennyssivu)

text: Kantri voi tarkoittaa ainakin seuraavia:


title: Glenn Greenwald

text: Glenn Edward Greenwald (s. 6. maaliskuuta 1967) on yhdysvaltalainen toimittaja, kirjailija ja juristi. Hän on kirjoittanut kolumneja ja tutkivaa journalismia "The Guardianiin" ja vuodesta 2014 "The Intercept" -verkkojulkaisuun. Greenwald on yksi keskeisimmistä maailmanlaajuista joukkovalvontaa käsittelevistä toimittajista. Hänen tekemänsä paljastukset joukkovalvonnasta perustuvat Edward Snowdenin vuotamaan aineistoon. "The Guardian" voitti Pulitzer-palkinnon vuonna 2014 osaksi Greenwaldin raporttien ansiosta.


title: Sian Brooke

text: Sian Brooke (syntyjään Sian Elizabeth Phillips, Lichfield 1980) on brittiläinen näyttelijä. Hänet tunnetaan rooleistaan Eurus Holmesina tv-sarjassa "Uusi Sherlock" ja Lori Marcusena tv-sarjassa "Cape Wrath".


title: Sian Brooke

text: Brooke on kotoisin Lichfieldistä ja on nuorin kolmesta sisaruksesta. Hänellä on walesiläiset vanhemmat. Brooken oikea sukunimi on Phillips, taiteilijanimekseen hän otti Brooken välttääkseen sekaannuksen, näyttelijä Siân Phillipsiin.


title: SCUM-manifesti

text: SCUM-manifesti on Valerie Solanaksen kirjoittama vuonna 1967 julkaistu radikaalifeministinen manifesti.


title: SCUM-manifesti

text: Manifestin mukaan miehet ovat pilanneet maailman, ja naisten tehtävä on korjata se. Tämän tavoitteen saavuttamiseksi vallitseva yhteiskuntajärjestys on kaadettava ja miessukupuoli tuhottava. Teos on käännetty 13 kielelle, ja sen suomennos ilmestyi vuonna 2011 Savukeitaan kustantamana. Käsitteen SCUM () on katsottu olevan lyhenne lauseesta ”Society for cutting up men”.


title: SCUM-manifesti

text:
"SCUM-manifesti" alkaa seuraavalla julistuksella:
Manifestia pidetään yleisesti satiirisena, mutta sen katsotaan nostavan esiin varteenotettavia filosofisia ja yhteiskunnallisia kysymyksiä. Kirjan opetus on kyseenalainen ja se on vihamielinen miessukupuolta kohtaan.


title: Anna Signeul

text: Anna Signeul (s. 20. toukokuuta 1961 Falun) on ruotsalainen jalkapallovalmentaja ja entinen jalkapalloilija. Heinäkuusta 2017 alkaen hän toimii Suomen naisten jalkapallomaajoukkueen päävalmentajana.


title: Anna Signeul

text: Pelipaikaltaan Signeul oli keskikenttäpelaaja. Hän aloitti uransa vuonna 1972–1978 kotikaupunkinsa seuran Falu BS:n paidassa. Peliurallaan Signeul pelasi 240 ottelua Ruotsin korkeimmalla sarjatasolla Damallsvenskanissa IK Bragen ja Strömsbro IF:n riveissä. Hän lopetti uransa vuonna 1992.


title: Anna Signeul

text: Valmentajanuransa Signeul aloitti vuonna 1981 IK Bragessa pelatessaan seurassa myös samaan aikaan. Vuosina 1996–2004 hän toimi Ruotsin nuorten maajoukkueiden valmentajana johtaen alle 19-vuotiaat naiset Euroopan-mestaruuteen vuonna 1999 ja pronssille edeltävänä vuonna. Vuonna 2005 hänet nimettiin Skotlannin naisten jalkapallomaajoukkueen päävalmentajaksi. Päävalmentajakautensa aikana Signeul vei skotlantilaista naisjalkapalloa paljon eteenpäin ja johti maan historiansa ensimmäistä kertaa EM-kilpailuihin vuonna 2017. Hänelle on kertynyt yli 150 peliä Skotlannin valmentajana.


title: Anna Signeul

text: Tammikuussa 2017 Signeul valittiin Suomen naisten jalkapallomaajoukkueen päävalmentajaksi. Hän aloittaa työssään EM-kilpailuiden 2017 jälkeen.


title: Kloorianiliini

text: Kloorianiliini viittaa kolmeen saman aineen isomeeriin:


title: Kloorinitrobentseeni

text: Kloorinitrobentseeni viittaa kolmeen saman aineen isomeeriin:


title: UPS Airlines

text: UPS Airlines on yhdysvaltalaisen United Parcel Service -lähettiyrityksen omistama rahtilentoyhtiö. Sen solmukohta on Worldport-rahtikeskus Louisvillen kansainvälisellä lentoasemalla Kentuckyssa. Se oli vuonna 2015 lennettyjen rahtitonnikilometrien määrällä mitattuna maailman kolmanneksi suurin rahtilentoyhtiö FedEx Expressin ja Emirates SkyCargon jälkeen. Sen laivastoon kuuluu 244 omaa ja jopa yli 300 charter-konetta, joilla se lentää 728 kohteeseen ympäri maailman.


title: UPS Airlines

text: Vuonna 1907 perustettu United Parcel Service alkoi tarjota pakettien lentokuljetusta vuonna 1929. Tuolloin paketit lensivät vielä muiden lentoyhtiöiden matkustajakoneiden kyydissä. Wall Streetin pörssiromahdusta seuranneen laman ja vähäisen kysynnän vuoksi se lopetti lentokuljetusten tarjoamisen jo kaksi vuotta myöhemmin. Lentokuljetukset aloitettiin uudelleen vasta vuonna 1953, jolloin Yhdysvallat poisti kuljetusyhtiöiden säännöstelyn. Osana laajentuvaa toimintaansa UPS tarjosi kahden päivän pakettitoimituksia lentoteitse Yhdysvaltain itä- ja länsirannikon suurimpien kaupunkien välillä. Myös tällöin paketit kuljetettiin muiden lentoyhtiöiden koneilla.


title: UPS Airlines

text: Lentokuljetusten kysyntä lisääntyi 1980-luvulla. Lentoyhtiöiden säännöstelyn lopettamisen jälkeen monet lentoyhtiöt vähensivät lentojaan ja lopettivat reittejä. Varmistaakseen kuljetusverkostonsa kattavuuden UPS alkoi hankkia omia lentokoneita vuonna 1981. 1980-luvulla UPS alkoi tarjota myös seuraavan päivän toimituksia, ja vuonna 1985 Next Day -lentojen verkosto kattoi kaikki 50 osavaltiota ja Puerto Ricon. Samana vuonna UPS alkoi lentää Yhdysvaltain ja Euroopan välillä.


title: UPS Airlines

text: FAA myönsi UPS:lle lentoyhtiön toimintaluvan vuonna 1988, ja UPS Airlines aloitti virallisesti toimintansa seuraavana vuonna.


title: UPS Airlines

text: Huhtikuussa 2018 UPS Airlines omisti seuraavat 244 lentokonetta, joiden keski-ikä oli 19,1 vuotta.


title: Yleisurheilun alle 20-vuotiaiden Euroopan-mestaruuskilpailut 2015

text: Vuoden 2015 yleisurheilun alle 20-vuotiaiden Euroopan-mestaruuskilpailut käytiin 18.–19. heinäkuuta Ekängens Friidrottsarenalla Eskilstunassa Ruotsissa.


text: Käytetyt lyhenteet:


title: Rebel in the Rye

text: Rebel in the Rye on vuonna 2017 ensi-iltansa saanut yhdysvaltalainen elämäkerrallinen draamaelokuva, jonka on ohjannut ja käsikirjoittanut Danny Strong. Se perustuu Kenneth Slawenskin kirjaan "J. D. Salinger – kirjailijan elämä", joka kertoo nuoren kirjailijan J. D. Salingerin elämästä toisen maailmansodan aikaan. Elokuvan pääosia esittävät Nicholas Hoult, Zoey Deutch, Kevin Spacey, Sarah Paulson, Brian d’Arcy James, Victor Garber, Hope Davis ja Lucy Boynton.


title: Rebel in the Rye

text: "Rebel in the Rye" sai ensi-iltansa Sundancen elokuvajuhlilla 24. tammikuuta 2017.


title: Nicole Blackman

text: Nicole Blackman (s. 30. marraskuuta 1971) on New Yorkissa syntynyt performanssitaiteilija, runoilija, kirjailija ja laulaja. Musikaalista työtä hän on tehnyt muun muassa Alan Wilderin kanssa yhteistyönä hänen Recoil-projektinsa kanssa. Blackman on kontribuoinut Recoilin vuoden 2000 albumiin "Liquid".


title: Matti Koponen

text: Matti Koponen (26. huhtikuuta 1917 Kuopio – 17. maaliskuuta 1994 Tampere) oli suomalainen rovasti ja sosiaalineuvos. Hän oli mukana diakoniatyössä ja Tampereen kunnallispoliitikassa.


title: Matti Koponen

text: Koponen vihittiin papiksi 1943. Hän toimi jatkosodan aikana valitusupseerina ja sotilaspappina Itä-Karjalassa. Hän oli aluksi Maaselän piirin valistustoimistossa Paateneessa ja toimi sitten vuoden 1942 alusta lähtien 700 asukkaan Sellin kylän "kyläpäällikkönä". Koponen perusti kylään muun muassa kansanopiston ja organisoi iltarippikoulun. Hän oli marraskuusta 1943 alkaen Paatenen Viesti-lehden päätoimittajana. Koponen oli elokuussa 1991 Sellin kylän Spuassun praasniekassa kunniavieraana.


title: Matti Koponen

text: Sotien jälkeen Koponen toimi Liikemiesten lähetysliiton toiminnanjohtajan ja oli Tampereen seurakuntien diakoniajohtajana 1970–1987. Hän kehitti johtajakaudellaan muun muassa vanhusten päivähoitotoimintaa ja mielenterveyspotilaiden avohuoltoa. Koponen oli Tampereen kaupunginvaltuuston jäsenenä vuodesta 1964 alkaen ja hän oli myös valtuuston puheenjohtajana.


title: Matti Koponen

text: Koponen kuoli maaliskuussa 1994 avantouinnin yhteydessä saamaansa sairauskohtaukseen.


title: Metal (ohjelmointi)

text: Metal on Applen ohjelmointirajapinta grafiikkaprosessorin käyttöön iOS- ja macOS-laitteilla.


title: Metal (ohjelmointi)

text: Muita vastaavia rajapintoja ovat Khronos Groupin OpenGL ja Vulkan, Microsoftin Direct3D ja AMD:n Mantle.


title: Metal (ohjelmointi)

text: Metal on alun perin julkaistu iOS 8:ssa ja myöhemmin Mac OS:lle.


title: Metal (ohjelmointi)

text: Metal tukee GPGPU-käyttöä "Compute Pipeline" toiminnon kautta.


title: Metal (ohjelmointi)

text: Apple on ilmoittanut "Metal 2" -rajapinnan tulosta ja SteamVR-tuesta uudelle rajapinnalle.


title: IRIS GL

text: IRIS GL () on SGIn kehittämä ohjelmointirajapinta, joka oli OpenGL:n edeltäjä.


title: IRIS GL

text: IRIS GL oli suljettu rajapinta, josta muokattiin avoin OpenGL mm. poistamalla patentoituja ja lisensoituja osia, sekä tukemalla eri laitealustoja.


title: IRIS GL

text: IRIS GL oli saatavilla vain SGI:n IRIX Unixissa.


title: IRIS GL

text: Rajapinnan julkaisuversiot olivat:Oppaita IRIS GL -ohjelmien siirtämisestä OpenGL:lle, jossa on myös listattu eroavaisuuksia IRIS GL:n ja OpenGL:n välillä.


title: IRIS GL

text: SGI:llä oli myös IRIS-työasemasarja.


title: Pujehun

text: Pujehun on Sierra Leonen Eteläisen maakunnan 345 577 asukaan Pujehunin piirikunnan hallintokeskus. Vuonna 2013 kaupungin väkiluku oli 9 899.


title: Pujehun

text: Maalaiskaupunki Pujehun on Pujehunin piirikunnan kaupallinen sekä hallinnollinen keskus. Kaupunki sijaitsee noin 80 kilometriä Bosta etelään ja noin 320 kilometriä kaakkoon maan pääkaupungista Freetownista. Pujehunin väestö kuuluu suurimmilta osin mendejen etniseen ryhmään.


title: Pujehun

text: Pujehun nimettiin vaikutusvaltaisen mendesoturin Nyaguan mukaan, joka asui lähellä sijaitsevassa Panguman kylässä. Kun Nyagua miehineen meni sotaan, käyttivät he Pujehunia levähdyspaikkanaan. Tuohon aikaan kaupungissa kasvoi paljon pippuria, jota mendet kutsuivat nimeltä "puei". Tämä johti lopulta alueen kutsumiseen Pujehuniksi.


title: Narodnaja niva

text: Narodnaja niva (, ”Kansan vainio”) oli Helsingissä vuonna 1917 ilmestynyt venäjänkielinen sosialistivallankumouksellinen sanomalehti.


title: Narodnaja niva

text: Toukokuussa 1917 ensimmäisen kerran ilmestynyt "Narodnaja niva" oli yksi helmikuun vallankumouksen jälkeen syntyneistä venäläisistä sotilaslehdistä. Se ilmoittautui ensin Sosialistivallankumouksellisen puolueen Helsingin osaston ja sitten Suomen komitean äänenkannattajaksi. Vasemmistososialistivallankumouksellisten kuten Proš Prošjanin ja Aleksei Ustinovin puolueesta erottamisen jälkeen lehti siirtyi oikeistososialistivallankumouksellisen Sergei Tsionin käsiin. Puolueen vasemmisto perusti heinäkuussa 1917 oman lehden "Sotsialist-revoljutsioner". Vasemmistososialistivallankumouksellisten tukemat bolševikit lakkauttivat kuudesti viikossa ilmestyneen "Narodnaja nivan" lokakuun vallankumouksen jälkeen ja pidättivät Tsionin.


title: Moyamba

text: Moyamba on Sierra Leonen Eteläisessä maakunnassa sijaitsevan 318 064 asukkaan Moyamban piirikunnan hallintokeskus. Vuonna 2004 kaupungin väkiluku oli 11 485.


title: Waterloo (Sierra Leone)

text: Waterloo on Sierra Leonen Läntisen alueen 444 270 asukkaan (VL 2015) Läntisen alueen maaseutupiirikunnan hallintokeskus ja samanniminen äänestysalue. Vuonna 2015 Waterloon äänestysalueella asui 48,1 prosenttia koko Läntisen alueen maaseutupiirikunnan väestöstä eli 213 778 ihmistä.


title: Äitiyskuolleisuus

text: Äitiyskuolleisuus tarkoittaa kuolemia, jotka ilmenevät raskauden aikana tai 42 vuorokauden kuluessa raskauden päättymisestä riippumatta raskauden kestosta tai raskauden sijainnista. Käsite huomioi kaikki raskaana olleet, jotka ovat kuolleet mistä tahansa raskauteen liittyvästä tai raskauden pahentamasta syystä, mutta eivät tapaturmaisesti tai väkivaltaisesti. Äitiyskuolleisuus esitetään lukuarvona, joka saadaan jakamalla äitiyskuolemat 100 000 elävänä syntynyttä lasta kohden.


title: Äitiyskuolleisuus

text: Äidin kuolinsyy valitaan kansainvälisestä tautiluokittelusta (ICD-10 jonkin ICD-tautiluokittelun luvun XV; O00–O99 Raskaus, synnytys ja lapsivuoteus) mukaisista tautiluokista, ja ellei täsmällisempää syytä käy ilmi, syy voi olla O95 (Määrittämättömän syyn aiheuttama synnytykseen liittyvä äidin kuolema). Yli 42 vuorokautta synnytyksen jälkeen tapahtuvaa äidin menehtymistä synnytyksen jälkiseurauksiin ei kansainvälisen määritelmän (WHO) mukaan lueta äitiyskuolleisuuteen (tautiluokka on O96 mikäli kuolema alle vuoden kuluessa, tai O97 mikäli kyseessä on synnytykseen liittyvä äidin myöhäiskuolema).


title: Äitiyskuolleisuus

text:
Vuonna 2015 äitiyskuolleisuus sisällytettiin osaksi inhimillisen pääoman indeksiä (HAI). Tämä on Yhdistyneiden kansakuntien käyttämä, valtioiden kansanterveyden ja koulutustason arvioinnissa käyttämä mittari. HAI-indeksin arvoa käytetään yhtenä kolmesta ehdosta päätettäessä valtioiden kuulumisesta YK:n vähiten kehittyneiden maiden (LDC, "least developed countries") listalle. LDC-maalista on puolestaan yleisesti tunnustettu kehitysavun kohdentamiskriteeri. Äitiyskuolleisuus on myös eräs valtion sukupuolten tasa-arvon indeksiin (GII) vaikuttavista osatekijöistä.
Päivittäin maailmassa menehtyy noin 830 naista ehkäistävissä oleviin, raskauteen tai synnytykseen liittyviin syihin. Pääsääntöisesti äitiyskuolleisuus on saatu vähenemään, ja kansainvälisesti äitikuolleisuus laski 44 prosenttia vuosien 1990 ja 2015 välillä. Vuonna 2015 maailmanlaajuisesti menehtyi keskimäärin 216 naista 100 000 syntynyttä lasta kohden. 25 vuotta aiemmin luku oli 385 äitiä sataa tuhatta syntynyttä lasta kohden.


title: Äitiyskuolleisuus

text: Syrjäseuduilla ja köyhemmissä yhteisöissä on suurempi äitien menehtymisen todennäköisyys. Nuorilla aikuisilla on suurempi komplikaatioiden ja kuoleman riski raskauden johdosta. Maailmanlaajuisesti äitiyskuolleisuus onkin itsemurhan jälkeen teini-ikäisten (15–19 vuotiaat) nuorten naisten suurin kuolinsyy. Osaava hoito raskausaikana, synnytyksessä ja synnytyksen jälkeen voi pelastaa naisten ja lasten hengen.


title: Äitiyskuolleisuus

text:
Osana Kestävän kehityksen tavoitteita maailmanlaajuisesti tavoitellaan äitiyskuolleisuuden laskua alle tason 70 kuollutta 100 000 elossa syntynyttä lasta kohden vuoteen 2030 mennessä.
Osa äitiyskuolleisuuteen vaikuttavista tekijöistä on tunnettu jo pitkään. Esimerkiksi unkarilainen lääkäri Ignaz Semmelweis osoitti jo vuonna 1847, että puhtaus ja infektioilta suojautuminen on keskeistä. Hän havaitsi, että koulutettujen kätilöiden ja kätilöharjoittelijoiden avustamia synnytyksiä seuranneiden viikkojen äitiyskuolemien (lapsivuodekuolleisuus) riski oli oleellisesti vähäisempi verrattuna synnytyksiin, joissa avustajina olivat käsiä pesemättömät, usein synnytystä ennen ruumiinavauksiin osallistuneet lääketieteen ylioppilaat ja lääkärit. Vastaavasti esimerkiksi vuonna 2018 Maailman terveysjärjestö (WHO) raportoi tutkimustuloksesta, että synnytyksen jälkeiseen verenvuotoon kuoli vuosittain noin 70 000 naista, joista tuhansia voitaisiin pelastaa verenvuotoa hillitsevällä ja pitkään trooppisissakin oloissa käyttökelpoisena säilyvällä lääkityksellä (karbetosiini).


title: Äitiyskuolleisuus

text: Jopa 99 prosenttia kaikista äitiyteen menehtyneistä tapahtuu kehitysmaissa ja enemmistö näistä on ehkäistävissä. Äitiyskuolleisuuden todennäköisyys ja kuolleisuuteen vaikuttavat kriittiset osatekijät vaihtelevat paljon maasta toiseen. Vaihtelu voi olla merkittävää myös maan sisällä. Esimerkiksi syrjäseudulla, vähiten kehittyneessä maassa asuvan naisen pääsy kätilön, lääkärin tai muun koulutetun terveydenhoitohenkilökunnan, neuvolan tai terveyssaseman luo voi olla hankalaa huonojen liikenneyhteyksien tai muuten vaikean tavoitettavuuden tai palvelujen vähäisen tarjonnan johdosta.


title: Äitiyskuolleisuus

text: Palveluiden maksullisuus, vaikea saatavuus, korkea hinta ja epäterveet elintavat (kuten synnyttäjien ylipainoisuus, korkea verenpaine, lääkkeiden tarpeeton käyttö ja huumeet) sekä hoitohenkilökunnan suhtautuminen voi näkyä äitiyskuolleisuuden eroina esimerkiksi eri etnistä taustaa edustavien äitiryhmien välillä myös kehittyneissä maissa, ja nostaa äitiyskuolleisuutta näissä maissa. Esimerkiksi Yhdysvalloissa äitiyskuolemat ovat yli kaksinkertaistuneet 1980-luvun lopulta vuoteen 2013 tultaessa. Yleisesti vähiten kehittyneissä maissa keskeisimmät haasteet voivat olla hyvin erilaiset kuin vauraimmissa, yhteiskunnan perusrakenteiltaan kunnossa olevissa maissa.


title: Äitiyskuolleisuus

text: Pienin äitien kuolemanriski (suuruudeltaan 3 menehtynyttä/ 100 000 synnytystä) oli vuonna 2015 tilastollisesti Suomessa, Kreikassa, Puolassa ja Islannissa. Matalimman äitiyskuolleisuuden maat vuonna 2015:


title: Äitiyskuolleisuus

text: Maakohtaiseen äitien elinikäiseen äitiyskuoleman todennäköisyyteen vaikuttaa yksittäiseen synnytykseen liittyvän riskin ohella äitien keskimääräinen synnytysten lukumäärä.


title: Äitiyskuolleisuus

text: Korkeimmat äitiyskuolleisuuden arvot (jopa 1 360 menehtynyttä äitiä/ 100 000 synnytystä Sierra Leonessa) löytyivät puolestaan Saharan eteläpuolisen Afrikan maista. Korkeimman äitiyskuolleisuuden maat vuonna 2015:


title: Norwegian Long Haul

text: Norwegian Long Haul on Norwegian Air Shuttlen tytäryhtiö, joka operoi sen kaukolennot Aasiaan ja Pohjois-Amerikkaan. Se ei lennä omilla tunnuksillaan, vaan kaikilla sen lennoilla käytetään emoyhtiön tunnuksia (DY/NAX).


title: Norwegian Long Haul

text: 1. tammikuuta 2012 perustettu yhtiö lensi ensilentonsa Oslosta New Yorkiin 30. toukokuuta 2013. Lennot aloitettiin vuokratulla Airbus A340-300 -koneella. Ensimmäisen uuden Boeing 787 -koneensa Norwegian Long Haul sai kesäkuun 2013 lopulla.


title: Norwegian Long Haul

text: Syyskuussa 2017:


title: Karaatti (pitoisuus)

text: Karaatti (lyhenne K) () on vanha jalometallien pitoisuuden yksikkö. Yksi karaatti on yksi kahdeskymmenesneljäsosa (1/24) painosta. Tässä mielessä 24 karaattia tarkoittaa (lähes) täysin puhdasta jalometallia ja esimerkiksi 18 karaattia 750 promillen jalometallipitoisuutta. Nykyisissä suomalaisissa jalometallituotteiden leimoissa karaattia ei käytetä, vaan kulta- tai hopeapitoisuus ilmaistaan tuhannesosina seoksen massasta. Esimerkiksi ulkomailta tuotu 14 karaattia kultaa sisältävä tuote voi alittaa Suomen jalometallisäädösten mukaisen vähimmäispitoisuuden 585 massan tuhannesosaa.


title: Karaatti (pitoisuus)

text: (*) Portugalissa käytössä oleva kullan pitoisuusyksikkö.


title: Aleksei Ustinov

text: Aleksei Mihailovitš Ustinov (, 17. syyskuuta 1879 Saratovin kuvernementin Serdobskin kihlakunnan Bekovon kylä – 26. syyskuuta 1937 Tallinna) oli venäläinen sosialistivallankumouksellinen ja sittemmin kommunisti.


title: Aleksei Ustinov

text: Rikkaan maanomistajan perheeseen syntynyt Ustinov valmistui Moskovan yliopiston historiallis-kielitieteellisestä tiedekunnasta vuonna 1904 ja Zürichin teknisestä korkeakoulusta vuonna 1917. Hän liittyi sosialistivallankumouksellisiin vuonna 1906, joutui pidätetyksi ja karkotetuksi ja muutti viranomaisten vaatimuksesta ulkomaille. Ustinov asui Ranskassa ja Sveitsissä, liittyi sosialistivallankumouksellisten vasempaan siipeen ja työskenteli ensimmäisen maailmansodan aikana venäläisten sotavankien keskuudessa.


title: Aleksei Ustinov

text: Helmikuun vallankumouksen jälkeen Ustinov palasi Venäjälle työskennellen Proš Prošjanin kanssa Itämeren laivaston sotilaiden keskuudessa Helsingissä. Hän kuului vasemmistososialistivallankumouksellisten ryhmään, kannatti yhteistyötä bolševikkien kanssa ja joutui erotetuksi sosialistivallankumouksellisesta puolueesta. Syksyllä 1917 hänet valittiin Venäjän perustuslakia säätävän kokouksen jäseneksi.


title: Aleksei Ustinov

text: Lokakuun vallankumouksen jälkeen Ustinov kuului Vasemmistososialistivallankumouksellisen puolueen keskuskomiteaan ja Yleisvenäläisen toimeenpanevan keskuskomitean puhemiehistöön. Hän erosi vasemmistososialistivallankumouksellisista huhtikuussa 1918 ja tuomitsi heinäkuun kapinayrityksen. Sen jälkeen Ustinov oli perustamassa bolševikkeihin vuonna 1920 liittynyttä Vallankumouksellisten kommunistien puoluetta, jonka johtajana hän myös toimi.


title: Aleksei Ustinov

text: Vuodesta 1921 lähtien Ustinov työskenteli diplomaattina. Tammikuusta 1934 aina kuolemaansa saakka hän toimi Neuvostoliiton täysivaltaisena edustajan Virossa.


title: Antikommutatiivisuus

text: Binäärioperaatio on antikommutatiivinen tai antikommutoiva, jos alkioiden operointijärjestyksen vaihtaminen muuttaa operaation tuloksen käänteisalkiokseen. Tämä määritelmä on kuitenkin hieman epätarkka, sillä käänteisalkiolla voidaan tarkoittaa joko "additiivista käänteisalkiota" tai "multiplikatiivista käänteisalkiota" riippuen joukosta, jossa kyseinen operaation on määritelty. Tarkempi määritelmä käyttäen additiivista käänteisalkiota (ks. vastaluku) seuraa.


title: Antikommutatiivisuus

text: Olkoon formula_1 epätyhjä joukko varustettuna binäärisillä operaatioilla formula_2 ja formula_3. Vaaditaan lisäksi ensimmäiseltä operaatiolta se, että joukko formula_1 varustettuna laskutoimituksella formula_2 muodostaa ryhmän. Tämä on välttämätöntä käänteisalkion olemassaolon kannalta. Jos formula_6, niin merkitään formula_7:n käänteisalkiota formula_8:lla (kuten vastalukua). Ts.


Antikommutatiivisuus


title: Antikommutatiivisuus

text: missä formula_10 on ryhmän formula_11 neutraalialkio. Tällöin binäärinen operaatio formula_3 on antikommutatiivinen, jos kaikilla formula_13 pätee


title: Antikommutatiivisuus

text: Antikommutatiivisuutta ei pidä sotkea "epäkommutatiivisuuteen" (tai "ei-kommutoivaan"). Epäkommutatiivinen tarkoittaa ei-vaihdannaista, eli edellä olevin merkinnöin


title: Antikommutatiivisuus

text: Antikommutatiivisuus on siis epäkommutatiivisuuden erikoistapaus.


title: SuperH

text: SuperH on Hitachin kehittämä 32-bittinen RISC-suoritinsarja. Suorittimia valmistaa nykyään Renesas Electronics.


title: SuperH

text: Suoritin käytetään pelikonsoleissa ja käytetään autoteollisuudessa.


title: SuperH

text: Useat suorittimeen liittyvät patentit ovat vanhentuneet mikä on tehnyt siitä jälleen houkuttelevan "open source hardware" kehitykselle.


title: SuperH

text: Malleja ovat:


title: SuperH

text: Käyttökohteita ovat autoteollisuus, sulautetut järjestelmät ja pelikonsolit kuten:


title: Lihan värinä

text: Lihan värinä (; ) on vuonna 1997 ensi-iltansa saanut Pedro Almodóvarin ohjaama espanjalais-ranskalainen eroottinen jännitysdraamaelokuva, jonka pääosissa ovat Javier Bardem, Francesca Neri ja Liberto Rabal. Sivuosia näyttelevät muun muassa Ángela Molina, José Sancho, Penélope Cruz ja Pilar Bardem.


title: Lihan värinä

text: "Lihan värinä" perustuu löyhästi brittiläisen rikoskirjailija Ruth Rendellin palkittuun psykologiseen jännitysromaaniin "Live Flesh" vuodelta 1986. Romaanin pohjalta Pedro Almodóvar sovitti elokuvan käsikirjoituksen Jorge Guerricaechevarrían ja Ray Lorigan kanssa. Elokuvan tuottajana oli Agustín Almodóvar.


title: Lihan värinä

text: "Lihan värinä" sai elokuvakriitikoilta myönteiset arvostelut ja muun muassa parhaan vieraskielisen elokuvan Bafta-ehdokkuuden.


title: Lihan värinä

text: Nuori Isabel-niminen prostituoitu (Penélope Cruz) synnyttää poikalapsen madridilaisessa linja-autossa jouluyönä 1970. Tapahtuneesta nousee suuri kohu, minkä seurauksena poikalapsi saa itse pormestarilta elinikäisen ilmaislipun kaikkiin kaupungin linja-autoihin.


title: Lihan värinä

text: Kaksikymmentä vuotta myöhemmin Víctor Plazasta (Liberto Rabal) on kasvanut rauhallinen mutta ailahteleva nuorimies, joka tapaa Madridin yöelämässä naisen, huumeriippuvaisen Elénan (Francesca Neri). Víctor ei saa häntä illan jälkeen enää mielestään ja etsii tämän käsiinsä. Hän löytää Elénan, joka kuitenkin kieltää tuntevansa hänet. He alkavat tapella naisen asunnossa, ja pian paikalle saapuvat naapurien hälyttämät poliisit David (Javier Bardem) ja Sancho (José Sancho), jotka tulkitsevat kiistan raiskausyritykseksi. Kamppailun aikana Víctor ampuu vahingossa Davidia, joka halvaantuu ja joutuu loppuelämäkseen pyörätuoliin, ja Víctor tuomitaan tästä vankilaan.


title: Lihan värinä

text:
Kun Víctor vapautuu vuosia myöhemmin vankilasta, hän saa kuulla äitinsä menehtyneen hiljattain. Hän saa tietää myös Elénan raitistuneen ja menneen Davidin kanssa naimisiin. Davidista on tullut kansallinen kuuluisuus, pyörätuolikoripallon sankaripelaaja. Vaikka Víctor on edelleen rakastunut Elénaan, hän aloittaa suhteen Sanchon vaimon, yksinäisen Claran (Ángela Molina) kanssa.
"Lihan värinä" -elokuvan kuvaukset alkoivat 3. helmikuuta 1997 ja päättyivät 15. huhtikuuta 1997. Elokuva kuvattiin työnimellä "Carne de cañón" Madridissa, Espanjassa. Elokuvan tuotantoyhtiöinä olivat espanjalainen El Deseo ja ranskalaiset Ciby 2000 ja France 3 Cinéma.


title: Lihan värinä

text: "Lihan värinä" sai ensi-iltansa Espanjassa 9. lokakuuta 1997 ja Ranskassa 29. lokakuuta 1997. Suomessa elokuvan ensi-ilta oli 25. joulukuuta 1998. Elokuva tuotti Espanjassa 4 990 779 euron lipputulot ja Yhdysvalloissa 1 713 459 dollarin lipputulot. "Lihan värinä" oli Suomessa 54. katsotuin elokuva 22 541 hengen katsojamäärällään vuonna 1998. Elokuvan teatterilevittäjinä olivat Espanjassa El Deseo, Ranskassa Ciby Distribution ja Suomessa Warner Bros. Finland Oy.


title: Lihan värinä

text: "Lihan värinä" on saanut elokuvakriitikoilta myönteisen vastaanoton. Rotten Tomatoes -sivuston mukaan 80% kriitikoista on antanut elokuvalle positiivisen arvosanan 7,2/10 keskiarvolla. Keräys perustuu 40 arviointiin. 13 273 käyttäjästä 87% on antanut elokuvalle positiivisen arvosanan 3,9/5 keskiarvolla. Metacritic-sivuston mukaan 18 arvostelun perusteella elokuva on saanut 69 pistettä sadasta mahdollisesta. Metacriticin 19 käyttäjää on antanut elokuvalle keskiarvon 6,7/10. Internet Movie Databasen 23 372 käyttäjää on antanut elokuvalle keskiarvon 7,5/10.


title: Lihan värinä

text: "Lihan värinä" julkaistiin ensi kerran DVD:lle Espanjassa 13. huhtikuuta 1998, Ranskassa 25. lokakuuta 2000 ja Suomessa 16. lokakuuta 2003.


title: Lungin kansainvälinen lentoasema

text: Lungin kansainvälinen lentoasema (), joskus myös Freetown International Airport , on Sierra Leonen suurin ja ainoa kansainvälinen lentoasema. Se sijaitsee linnuntietä 15 kilometriä pääkaupunki Freetownin keskustasta pohjoiseen, Lungin taajaman eteläpuolella. Kentästä vastaa Sierra Leonen lentoasemaviranomainen (SLAA). Pääkaupungista lentoasemalle johtava suorimmasta yhteydestä osa liikennöidään Freetownin päässä lautan tai vesibussin avulla. Merimatka (7–8 km: Tagrin Ferry Terminal–Kissy Ferry Terminal, Freetown) esimerkiksi vesitaksilla tai autolautalla kestää 20–40 minuuttia, lisäksi tulee bussi, taksi tai auto kentältä lauttaterminaaliin. Pitempi maantieyhteys (matka-aika jopa 4–6 tuntia) on myös mahdollinen Port Lokon kautta.


title: Liberian aluejako

text: Liberian aluejako kuvaa Liberian maantieteellisen alueen hallinnollista jakoa. Aluejaon ylimmän tason muodostaa 15 piirikuntaa (). Piirikunnat jakautuvat paikallishallintoa varten piireihin ja kaupunkikuntiin (). Joissain tarkasteluissa Liberian piirikunnat on ryhmitelty kuudeksi alueeksi.


title: Liberian aluejako

text: Oheinen taulukko tuo esille piirikuntien perustiedot ja maan tilastoviranomaisen piirikuntia laajemmille alueille käyttämän alueryhmittelyn.


title: BeNe League -kausi 2015–2016

text: BeNe League -kausi 2015–2016 oli Alankomaiden ja Belgian jääkiekon pääsarjan BeNe Leaguen ensimmäinen kausi. Kauden päätteeksi mestaruuden voitti belgialainen REPLAY HYC Herentals


title: Renesas Electronics

text: Renesas Electronics Corporation () on japanilainen puolijohteiden ja elektroniikan valmistaja.


title: Renesas Electronics

text: Vuonna 2003 Hitachi ja Mitsubishi Electric perustivat yhteisyrityksen nimellä "Renesas Technology". Nimi muodustuu sanoista "Renaissance Semiconductor for Advanced Solutions".


title: Renesas Electronics

text: Vuonna 2010 yhtiö yhdistyi NEC Electronicsin kanssa ja nimi vaihtui muotoon "Renesas Electronics".


title: Renesas Electronics

text: Yhtiö osti Nokian langattomien modeemien liiketoiminnan vuonna 2010.


title: Renesas Electronics

text: Vuonna 2013 Broadcom osti Renesas Mobile Europen.


title: Renesas Electronics

text: Yritys on ollut maailman suurin autoteollisuuden puolijohdevalmistaja vuonna 2014 Gartnerin mukaan.


title: Renesas Electronics

text: Vuonna 2016 yhtiö sopi ostavansa Intersil Corporation -yhtiön.


title: Renesas Electronics

text: Yhtiö valmistaa useita eri suorittimia ja mikrokontrollereita käytettäväksi autoteollisuudessa ja sulautetuissa järjestelmissä.


title: Conakryn kansainvälinen lentoasema

text: Conakryn kansainvälinen lentoasema (), on Guinean pääkaupunki Conakryn kansainvälisen lentoasema. Lentoasemarakennus valmistui vuonna 1985 ja sen suunnitteli kansainvälisesti tunnettu lentoasema-arkkitehti Paul Andreu.


title: Conakryn kansainvälinen lentoasema

text: Lentoasema sijaitsee Conakryn kaupungin keskivaiheilla Matamin kaupunkialueella (), josta lounaassa sijaitsevaan kaupungin historialliseen keskustaan on noin 13 kilometriä.


title: Conakryn kansainvälinen lentoasema

text: Vuonna 2016 lentoasema käytti yhteensä 396 300 matkustajaa, mikä oli 14 prosenttia edellisvuotta enemmän.


title: Intersil Corporation

text: Intersil Corporation on Yhdysvaltalainen puolijohdevalmistaja, joka muodostui vuonna 1999 ostamalla Harris Corporationin puolijohdevalmistuksen "Harris Semiconductor".


title: Intersil Corporation

text: Vuonna 2016 Renesas Electronics sopi ostavansa yhtiön.


title: Jermaine Stewart

text: William Jermaine Stewart (7. syyskuuta 1957 – 17. maaliskuuta 1997) oli yhdysvaltalainen R&B-laulaja, joka tunnetaan parhaiten hänen vuoden 1986 hitistänsä ”We Don’t Have to Take Our Clothes Off”. Kyseinen kappale saavutti toisen sijan sekä Britanniassa että Kanadassa. Lisäksi se pääsi Billboard Hot 100:n sijalle 5.


title: Harvardin arkkitehtuuri

text:
Harvardin arkkitehtuuri on tietokoneiden ja suorittimien suunnitteluperiaate, jossa komentokäskyt ja data käyttävät fyysisesti erillistä tallennusta ja signaaliväylää.
Harvardin arkkitehtuurissa on etunsa, mutta se aiheuttaa myös haasteita ratkaisuille.


title: Harvardin arkkitehtuuri

text: Tyypillinen käyttötapaus on suoritin, jossa käskyille ja data-arvoille on fyysisesti erilliset välimuistit.


title: Harvardin arkkitehtuuri

text: Arkkitehtuurin komponentit:


title: Má vlast

text: Má vlast (tšekiksi ”Kotimaani”) on kokoelma kuudesta sinfonisesta runosta jonka on säveltänyt tšekkiläinen säveltäjä Bedřich Smetana vuosien 1874 ja 1879 välillä. Näissä runoissa Smetana yhdisti Franz Lisztin sävelrunon muodon kansallismielisen musiikin ihanteiden kanssa, joka oli suosittua 1800-luvun loppupuolella. Jokainen runo kuvaa jotakin tiettyä puolta Böömin maaseudusta, historiasta tai legendoista.


title: Má vlast

text: Kokoelman osat ovat:


title: Miserere (Allegri)

text: Miserere (koko nimi: Miserere mei, Deus, latinaksi ”Anna armoa minulle, Jumalani”) on italialaisen säveltäjän Gregorio Allegrin sävellys 51. psalmin tekstiin. Se sävellettiin paavi Urbanus VIII:n valtakaudella, todennäköisesti 1630-luvulla Sikstuksen kappelin aamupalvelusta varten, ja se oli tarkoitettu esitettäväksi ainoastaan Tenebrae-jumalanpalveluksessa Hiljaisen viikon keskiviikkona ja pitkäperjantaina.


title: Miserere (Allegri)

text: "Miserere" sävellettiin kahdelle kuorolle, joista toinen on viisi- ja toinen neliääninen. Se on esimerkki renessanssiaikaisesta polyfoniasta, joka on säilynyt nykyaikaan saakka. Toinen kuoroista laulaa yksinkertaisen version alkuperäisestä "Miserere"-psalmista (51. psalmista), toinen siitä erillään sijoitettuna esittää laulaen eräänlaisia siihen liittyviä kommentteja.


title: Miserere (Allegri)

text: "Tenebrae"-jumalanpalvelus, jossa "Miserere" oli määrä laulaa, alkaa yleensä iltahämärässä, mihin nimikin viittaa: latinan kielen sana "tenebrae" merkitsee ”varjoa” tai ”pimeyttä”. Rituaalin aikana kynttilät sammutettiin yksi toisensa jälkeen, paitsi viimeinen kynttilä, joka jätettiin palamaan mutta kätkettiin lopuksi. Allegri tarkoitti "Misereren" esitettävänä Tenebrae-palveluksen ensimmäisen osan päätöksenä.


title: Miserere (Allegri)

text: Allegrin Miserere on yksi niistä 12 falsobordone-tyyppisistä "Miserere"-sävellyksistä, joita jumalanpalveluksessa on laulettu vuoden 1514 jälkeen, ja se on niistä tunnetuin.


title: Miserere (Allegri)

text: Aikoinaan paavi määräsi, että Allegrin Miserereä ei saanut koskaan esittää muualla kuin Sikstiiniläiskappelissa, eikä sen nuottejakaan ollut muualla saatavilla. Osittain tästäkin syystä kappale sai suorastaan tarunomaisen maineen.


title: Miserere (Allegri)

text: Ennen vuotta 1770 sävellyksen nuoteista olikin tiettävästi kolme kopiota Vatikaanin ulkopuolella. Ne olivat Pyhän saksalais-roomalaisen keisarikunnan keisari Leopold I:n, Portugalin kuninkaan sekä Giovanni Battista Martinin hallussa.


title: Miserere (Allegri)

text: Wolfgang Amadeus Mozart kävi Roomassa 14-vuotiaana vuonna 1770. Tunnetun tarinan mukaan, joka ilmenee hänen vanhempiensa toisilleen lähettämistä kirjeistäkin, hän olisi tuolloin kuunnellut "Misereren" Sikstuksen kappelissa hiljaisen viikon keskiviikkona 11. huhtikuuta, ja myöhemmin illalla kirjoittanut sen nuotit ulkomuistista paperille. Pitkänäperjantaina hän kävi paikalla uudestaan ja teki kuulemansa perusteella nuotteihin pieniä korjauksia.


title: Miserere (Allegri)

text: Tapaus tuli ennen pitkää silloisen paavi Klemens XIV:nkin tietoon, joka tiettävästi ei siitä pahastunut. Sen sijaan, havaittuaan Mozartin epätavallisen musikaalisen lahjakkuuden, hän myönsi tälle Kultaisen Kannuksen ritarikunnan kunniamerkin. Mozartin ja Charles Burneyn muistiinpanojen pohjalta teoksen nuotit julkaistiin myöhemmin A. Dörffelin ja C. Riedelin kokoelmassa "Musica sacra".


title: Miserere (Allegri)

text: "Miserere" esitettiin Sikstiiniläiskappelissa pääsiäisen edellä joka vuosi 1870-luvulle saakka. Nykyisin "tenebrae"-palveluksia, joissa se alun perin esitettiin, ei enää pidetä.


title: Miserere (Allegri)

text: "Miserere" on myöhäisrenesanssimusiikin eniten levytettyjä sävellyksiä. Yksi tunnetuimmista on David Willcocksin ohjaama, maaliskuussa 1963 julkaistu Cambridgen yliopiston King’s Collgen kuoron levy, jossa se lauletaan englanniksi. Sopraano-osuudet lauloi solistina silloin 12-vuotias Roy Goodman. Esitys oli alun perin "Evensong for Ash Wednesday" -nimisellä LP-levyllä, mutta siitä "Miserere" on myöhemmin kopioitu useille erikseen julkaistuille levyille.


title: Miserere (Allegri)

text: Levyjä, joiden liitteenä on teoksen historiaa käsittelevä esittelyvihkonen, ovat julkaisseet The Sixteen, The Tallis Scholars ja myöhemmin Tenebre-kuoro.


title: Miserere (Allegri)

text: Vuonna 2015 Sikstiiniläiskappelin kuoro julkaisi ensimmäisen CD-levynsä, jolla on myös vuoden 1661 koodeksin mukainen versio teoksesta "Miserere" Sikstiiniläiskappelissa äänitettynä.


title: Miserere (Allegri)

text: Sävellys on esiintynyt myös elokuvissa kuten "Tulivaunut" ("Chariots of Fire", 1981) "Seitsemännen portaan enkeli" ("Angela’s Ashes", 1999) ja "Face/Off – kahdet kasvot" (1997).


title: Agnus Dei (Barber)

text: Agnus Dei ("Jumalan karitsa") on yhdysvaltalaisen säveltäjän Samuel Barberin kuorokompositio. Se on Barberin oma sovitus kuuluisasta Adagio jousille -teoksestaan. B-mollissa oleva musiikki kestää noin kahdeksan minuuttia.


title: IBrowse

text: IBrowse on WWW-selain AmigaOS:lle. Muita vastaavia olivat mm. AWeb, Voyager.


title: IBrowse

text: Käyttöä varten minimivaatimukset IBrowse 2.3 versiolle:


title: Vivaldi (selain)

text: Vivaldi on Vivaldi Technologiesin kehittämä verkkoselain. Yrityksen perustajiin kuuluvat Opera Softwaren perustajajäsen ja entinen toimitusjohtaja Jon Stephenson von Tetzchner, sekä Tatsuki Tomita.


title: Vivaldi (selain)

text: Selain julkaistiin virallisesti 6. huhtikuuta 2016.


title: Vivaldi (selain)

text: Kahdeksan kuukautta version 1.0 julkaisun jälkeen selaimella on noin miljoona käyttäjää. Selaimen kohteena ovat web-kehittäjät ja nk. tehokäyttäjät.


title: Vivaldi (selain)

text: Selain perustuu Chromium-projektiin.


title: Voyager (selain)

text:
Voyager on WWW-selain AmigaOS:lle. Muita vastaavia olivat mm. AWeb, IBrowse.
"Voyager NG" versio 2.70 on saatavilla Aminet ohjelma-arkistosta.


title: Voyager (selain)

text: Myös QNX käyttöjärjestelmälle on samanniminen selain jolla ei mitään yhteistä.


title: NetSurf

text: NetSurf on avoimen lähdekoodin WWW-selain.


title: NetSurf

text: Selain on tuettu alustoilla kuten RISC OS, BeOS, AmigaOS, Atari TOS ja Mac OS.


title: Mt Eden

text: Mt Eden (tunnettu myös nimellä Mt. Eden ja aikaisemmin nimellä Mt Eden Dubstep) ovat Jesse Cooperista ja Harley Raynerista koostuva dubstepia ja elektronista tanssimusiikkia tuottava duo Uudesta-Seelannista. Mt Edenin tunnetuimpia kappaleita ovat muun muassa ”Sierra Leone” (remix Freshlygroundin ”I’d Like” -kappaleesta), heidän remixinsä Deleriumin kappaleesta ”Silence” sekä heidän remixinsä Lisa Miskovskyn kappaleesta ”Still Alive”.


title: Mt Eden

text: Mt Eden alkoi saamaan suosiota heidän remixatessaan Freshlygroundin ”I’d Like” -kappaleen, jolle he antoivat nimeksi ”Sierra Leone” ja joka levisi YouTubessa vuonna 2009. Mt Edenin YouTube-kanavalla on nykyään muun muassa yhteensä yli 100 miljoonaa videoiden näyttökertaa sekä yli 240 000 tilaajaa. Heillä on myös yli 315 000 tykkäystä heidän Facebook-sivullansa. Mt Eden on allekirjoittanut levytyssopimuksen Ultra Musicin kanssa.


title: Aminet

text: Aminet on maailman suurin Amiga-aiheisten ohjelmien ja tiedostojen arkisto, joka on aloitettu vuonna 1992. Arkiston ylläpitäjäksi asetettiin Urban Dominik Müller.


title: Aminet

text: Arkistoa on alusta lähtien ylläpidetty useiden yliopistojen FTP-palveluissa, arkistoa on saanut CD-ROM:lla ja se on saatavilla verkkosivujen kautta.


title: Aminet

text: Kaupallisia ohjelmistoja tekevät yritykset ovat julkaisseet rajoitettuja "demo"-versioita ohjelmistaan Aminetissä, mutta myös täysin toimivia rajoittamattomia versioita. Esimerkiksi Cloanto on julkaissut Personal Paint -ohjelman täyden version kaikkien saataville Aminetissä.


title: AWeb

text: AWeb on WWW-selain AmigaOS:lle. Muita vastaavia olivat mm. IBrowse, Voyager.


title: AWeb

text: Selaimen on alun perin kehittänyt Yvon Rozijn. Selainta levitettiin AmigaOS 3.9 version mukana ja on sen jälkeen julkaistu avoimen lähdekoodin projektina.


title: Brita Klemetintytär

text: Brita Klemetintytär (1621 – 1700, Tornio), oli suomalainen postimestari. Hänen uransa sijoittui entisen sukukeskeisen ja uuden ammattikuntapohjaisen virkamiesjärjestelmän taitekohtaan.


title: Brita Klemetintytär

text: Brita Klemetintytär oli valtiopäivämies ja postimestari Clemet Öndassonin tytär. Hän oli naimisissa tullimiehen ja myöhemmin postimestari Per Olofsson Näbbin kanssa, joka hukkui laivan haaksirikossa vuonna 1671. Miehensä kuoleman jälkeen Brita Klemetintytär toimi tämän seuraajana Tornion postimestarina vuodet 1672–1700.


title: Reserviläisurheiluliitto

text: Reserviläisurheiluliitto, RESUL, on suomalainen urheiluliitto ja vapaaehtoisen maanpuolustuksen edunvalvontaorganisaatio. Liiton tehtävänä on jäsenistönsä kenttätaitojen kehittäminen ja ylläpito. Liitto perustettiin 1970 ja siihen kuuluu nykyään neljä reserviläisjärjestöä.


title: Reserviläisurheiluliitto

text: Jo 1950-luvun lopulla Reserviupseeriliiton ja Reservin Aliupseerien Liiton välillä oli keskusteltu erityisen reserviläisurheiluliiton perustamisesta. Lopullinen lähtölaukaus uudelle liitolle tuli opetusministeriön taholta, kun se ilmoitti myöntävänsä valtionapua vain liikunnan erityisjärjestöille.


title: Reserviläisurheiluliitto

text: Reserviläisurheiluliitto (ResUL) perustettiin 12.12.1970 hoitamaan Suomen Reserviupseeriliiton (RUL)  ja Reservin Aliupseerien Liiton (RAuL) yhteistä urheilutoimintaa. Perustamista koskevassa tiedotteessa todettiin Reserviläisurheiluliiton olevan itsenäinen, puolueeton, valtakunnallinen urheilujärjestö, jonka toimintapiiriin kuuluu reserviläisten kilpa- ja kuntourheilutoiminta. Tavoitteena oli reserviin kuuluvien ja asepalvelukseen tulevien fyysisen kunnon vaaliminen.


title: Reserviläisurheiluliitto

text:
RESUL on liittynyt 01.01.2008 toimintansa aloittaneeseen Maanpuolutuskoulutusyhdistykseen. Nykyisin Reserviläisurheiluliittoon kuuluvat seuraavat jäsenjärjestöt:
Yhteenlaskettuna liiton piirissä on yli 80.000 henkilöjäsentä. Yksityishenkilö ei voi suoraan liittyä RESUL jäseneksi, vaan käytännössä jäseneksi liittyminen tapahtuu liittymällä jonkin edellämainittujen liittojen paikallisyhdistyksistä.


title: Reserviläisurheiluliitto

text:
Reserviläisurheiluliiton johdosta vastaa liiton hallitus, jossa on edustettuna kaikki sen jäsenjärjestöt. 2018 hallituksen kokoonpano on seuraava:
Reserviläisurheiluliitolla on käytössää neliportainen ansiomerkkijärjestelmä
Ansiomerkkejä myönnetään esitysten perusteella hallituksen päätöksellä ansioista reserviläisurheilun hyväksi.


title: Reserviläisurheiluliitto

text:
Liiton myöntämät ansioristit ovat numeroituja.
Liiton toimisto sijaitsee Maanpuolustustalossa, osoitteessa Döbelninkatu 2, Helsinki. Toimistolla työskentelevät liiton toiminnanjohtaja ja toimistosihteeri.


title: Reserviläisurheiluliitto

text: Reserviläisurheiluliitto on kehittänyt useita lajeja reserviläisurheilun saralle. Suosituimpia liiton lajeista ovat sovellettu reserviläisammunta SRA, sekä jotokset.


title: Reserviläisurheiluliitto

text: Vuoden 2015 aikana uudistetun strategian mukaisesti Reserviläisurheiluliitto toimii edunvalvonnan asiantuntijaorganisaationa. Tämä tarkoittaa että liitto tuottaa asiantuntijalausuntoja reserviläisjärjestöjen ja päätöksentekijöiden käyttöön jäsenistön edunvalvonnan kannalta keskeisistä asioista (ampuma-aselupakäytännöt, jokamiehenoikeudet).


title: Reserviläisurheiluliitto

text: Reserviläisurheiluliiton strategiassa todetaan että liitto haluaa tuottaa toimintakykyä koskevaa tietoa Puolustusvoimien käyttöön. Liitto on tehnyt usean vuoden ajan määrätietoista työtä yhteistyön käynnistämiseksi.


title: Reserviläisurheiluliitto

text: Syksyllä 2016 Puolustusvoimien komentaja kenraali Jarmo Lindberg kertoi juhlapuheessaan Lappeenrannan Maanpuolustusjuhlassa Reserviläisurheiluliiton kehittävän kenttäkelpoisuuden arviointia. Kenttäkelpoisuusohjelma toteutetaan yhdessä Puolustusvoimien ja Maanpuolustuskoulutusyhdistyksen kanssa. Sen tarkoituksena on kehittää työkalu, jolla voidaan mitata ja seurata reserviläisten kenttäkelpoisuuden tilaa.


title: Reserviläisurheiluliitto

text: Kenttäkelpoisuusohjelman piirissä liitto kerää tietoja koskien reserviläisten kenttäkelpoisuutta, eli toimintakykyä, ja raportoi sitä Puolustusvoimille. Ohjelman pilottiprojekti valmistuu vuoden 2018 aikana ja se julkaistaan tuotantokäyttöön 2019 alussa.


title: Reserviläisurheiluliitto

text: Kenttäkelpoisuusohjelman reserviläiskäyttöliittymä kulkee nimellä Tikki. Tikki on mobiilisovellus, joka toimii Android, iOS ja WP10 -käyttöjärjestelmää käyttävillä mobiilipäätelaitteilla. Sovelluksen avulla on mahdollista syöttää testituloksia, osallistua testaustapahtumaan, sekä vahvistaa tuloksia. Tulosten vahvistaminen edellyttää, että käyttäjälle on myönnetty kenttäkelpoisuustestaajan pätevyydet.


title: Reserviläisurheiluliitto

text: Tikki-järjestelmä on avointa lähdekoodia ja se löytyy GitHub -palvelusta tikki-fi -nimellä.


title: Somersetin metroasema

text: Somerset on Singaporen Mass Rapid Transit -metrojärjestelmän asema Singaporen keskusta-alueella 313@Somerset-kauppakeskuksen alla. Sitä käyttävät North South Linen junat. Se avattiin 12. joulukuuta 1987.


title: Dhoby Ghautin metroasema

text: Dhoby Ghaut on Singaporen Mass Rapid Transit -metrojärjestelmän asema Orchard Roadin itäpäässä Singaporen keskusta-alueella. Se avattiin North South Linen asemana 12. joulukuuta 1987. Vaihtoyhteys North East Linelle avautui 20. kesäkuuta 2003 ja Circle Linelle 17. huhtikuuta 2010.


title: Dhoby Ghautin metroasema

text: Dhoby Ghaut on MRT:n suurin asema ja ainoa asema, jonka kautta kulkee kolme eri linjaa.


title: Pavel Šiško

text: Pavel Ignatjevitš Šiško (, 1893 Grodnon kuvernementin Pružanyn kihlakunnan Šenin kylä – 1941 Taškent) oli venäläinen sosialistivallankumouksellinen.


title: Pavel Šiško

text: Valkovenäläiseen talonpoikaisperheeseen syntynyt Šiško kävi kansakoulun, opiskeli maatalouskoulussa ja suoritti kansankoulunopettajan tutkinnon vuonna 1912. Vuodesta 1914 lähtien hän palveli Venäjän laivastossa. Sosialistivallankumouksellisten toimintaan jo aiemmin osallistunut Šiško valittiin vuonna 1917 Helsingin sotilasneuvoston ja puolueen toimeenpanevan keskuskomitean jäseneksi. Hän oli yksi Helsingin vasemmistososialistivallankumouksellisten johtajista ja osallistui "Sotsialist-revoljutsioner" -lehden toimittamiseen.


title: Pavel Šiško

text: Lokakuun vallankumouksen jälkeen bolševikkien Suomen aluekomitea julisti 8. marraskuuta 1917 matruusi Šiškon uudeksi Suomen kenraalikuvernööriksi ja metallityömies Jukka Rahjan hänen apulaisekseen. Suomea hallinnut Setälän senaatti kieltäytyi kuitenkaan tunnustamasta Šiškoa kenraalikuvernööriksi. Kansankomissaarien neuvosto peruutti päätöksen ja nimesi 4. joulukuuta itse aluekomitean edustamaan Neuvosto-Venäjää Suomessa.


title: Pavel Šiško

text: Vuoden 1918 alussa Šiško toimi Venäjän toimeenpanevan keskuskomitean jäsenenä ja osallistui puna-armeijan järjestämiseen. Heinäkuun kapinan jälkeen hän johti sosialistivallankumouksellisten maanalaista toimintaa. Šiško pidätettiin vuonna 1920 ja tuomittiin viideksi vuodeksi vankeuteen. Paettuaan vankilasta hän matkusti Kiovaan, jossa hänet valittiin kaupunkineuvoston jäseneksi.


title: Pavel Šiško

text: Šiško lopetti toimintansa sosialistivallankumouksellisissa vuonna 1922. Hänet armahdettiin ja hyväksyttiin Neuvostoliiton kommunistisen puolueen jäseneksi. Siviililennoston vartioston tarkastajana työskennellyt Šiško pidätettiin tammikuussa 1938 ja tuomittiin sosialistivallankumouksellisen menneisyytensä ja neuvostovastaisen agitaation takia kolmeksi vuodeksi pakkotyöhön. Hänet vapautettiin vuonna 1940.


title: Kenttäkelpoisuus

text: Kenttäkelpoisuus on sotilastermi, jolla tarkoitetaan yksilön fyysistä kuntoa ja ampumataitoa sekä taitoa liikkua kaikissa taistelukentän oloissa tehtävän mukaisesti varustettuna eri vuoden ja vuorokauden aikoina.


title: Kenttäkelpoisuus

text: Kenttäkelpoisuus jakautuu useaan eri osa-alueeseen:


title: Kenttäkelpoisuus

text: Reserviläisten osalta kenttäkelpoisuus on yksi osatekijöistä, jotka otetaan huomioon, kun mietitään reserviläisen sodanajansijoitusta ja mahdollisia reservin ylennyksiä. Reserviläisurheiluliitto järjestää reserviläisten kenttäkelpoisuusarviointeja. Vuoden 2019 aikana vaatimuksia muutetaan tehtäväkohtaisiksi.


title: Raatihuoneentori (Tartto)

text: Raatihuoneentori (Raekoja plats) on tori Tarton keskustassa Virossa. Se on saanut nimensä sen laidalla olevasta kaupungin keskeisestä symbolista raatihuoneesta, joka on rakennettu 1789.


title: Raatihuoneentori (Tartto)

text: Tori oli 1700-luvulla nimeltään der Grosse Markt eli Suurtori ja kaupungin tärkein tori. Suihkulähde suutelevine opiskelijoineen ("Suudlevad tudengid", Mati Karmin) on ollut torilla vuodesta 1998. Raatihuoneen tornikellot soivat päivittäin.


title: Raatihuoneentori (Tartto)

text: Tori kapenee Emajoelle päin, ja näin syntyy näköharha, joka saa torin näyttämään todellista suuremmalta. Torin varrella on Barclay de Tollyn talo eli niin sanottu Vino talo, jossa on Tarton taidemuseo. Siellä on myös matkailuneuvonnan piste.


title: Raatihuoneentori (Tartto)

text: Torilta johti aiemmin joen yli Kivisilta, joka tuhoutui toisessa maailmansodassa mutta on edelleenkin kaupungin keskeisiä symboleita, jonka pienoismalli on rannassa Kaarsillan vieressä.


title: Jotos

text: Jotos on maastossa järjestettävä partiotaitokilpailu, jossa mitataan osallistujien kenttäkelpoisuutta. Jotosten kehittämisestä vastaa Reserviläisurheiluliitto.


title: Jotos

text: Jotokset kehitettiin aikana, jolloin sodanjälkeiset rauhanehdot rajoittivat suomalaisten reserviläisten sotilaallista harjoittelua. Niiden perinteet polveutuvat suojeluskuntien vastaavista harjoittelumuodoista. Jotokset määriteltiin siviilivarustein tapahtuviksi erätaitokilpailuiksi, joissa partiot suunnistavat omatoimisesti rastilta toiselle maastossa, kantaen mukanaan omia varusteitaan. Rasteilla mitataan tyypillisiä kenttäkelpoisuustaitoja. Nykyään jotosten kytköstä reserviläistoimintaan ei enää tarvitse peitellä ja osa tehtävistä on luonteeltaan sotilaallisia.


title: Jotos

text: Jotoksella on tarkoituksena mitata osallistuvien partioiden kenttäkelpoisuutta. Rastilta toiselle liikkuminen, vuoden ajasta riippuen joko jalan tai suksilla, mittaa partion marssi- ja suunnistustaitoja. Rasteilla mitataan muita reserviläisen kannalta oleellisia taitoja ja tietoja, kuten partion toimintaa tai tulenjohtoa. Jotoksilla on myös koulutuksellinen näkökulma. Pienissä tapahtumissa palaute voi tulla välittömästi partion suorituksen jälkeen, mutta isommissa tapahtumissa järjestäjä antaa tehtävien oikeat vastaukset joko kirjallisesti tai nykyisin yhä useammin netin kautta partion tultua maaliin.


title: Jotos

text: Reserviläisurheiluliitto RESUL järjestää kaksi valtakunnallista jotosta, syys- ja talvijotos, joihin osallistuu partioita sekä ympäri Suomea, että ulkomailta.


title: Raatihuoneentori

text: Raatihuoneentori tarkoittaa esimerkiksi seuraavia:


title: William Coe

text: William Wesley Coe Jr. (8. toukokuuta 1878 Boston – 24. joulukuuta 1926 Bozeman) oli yhdysvaltalainen kuulantyöntäjä ja olympiamitalisti.


title: William Coe

text: Coe osallistui olympialaisiin kaksi kertaa, vuosina 1904 ja 1908. Vuoden 1904 kisoissa St. Louisissa hän voitti hopeaa kuulantyönnössä. Vuoden 1908 olympialaisissa Lontoossa Coe osallistui sekä kuulantyöntöön sijoittuen neljänneksi että köydenvetoon, jossa Yhdysvaltojen joukkue sijoittui viidenneksi.


title: William Coe

text: Coen työnsi ennätyksekseen tuloksen 15,05 metriä vuonna 1905. Lisäksi hänen tuloksensa 14,40 metriä vuoden 1904 olympialaisissa ylitti silloisen olympiaennätyksen.


title: John Biller

text: John Arthur Biller (14. marraskuuta 1877 – 26. maaliskuuta 1934 New York) oli yhdysvaltalainen vauhdittomiin hyppylajeihin erikoistunut yleisurheilija ja olympiamitalisti.


title: John Biller

text: Biller osallistui olympialaisiin kaksi kertaa, vuosina 1904 ja 1908. Vuonna 1904 St. Louisissa hän saavutti vauhdittomassa pituushypyssä pronssia, minkä lisäksi hän vauhdittomassa korkeushypyssä neljänneksi ja kiekonheitossa viidenneksi. Vuoden 1908 olympialaisissa Lontossa Biller sijoittui jaetulle hopealle vauhdittomassa korkeushypyssä, minkä lisäksi hän oli vauhdittoman pituushypyn neljäs.


title: John Biller

text: Biller teki ennätyksikseen vauhdittomassa pituudessa tuloksen 3,26 metriä vuonna 1904 sekä vauhdittomassa korkeudessa tuloksen 1,55 metriä vuonna 1908.


title: Asetomaitohappo

text: Asetomaitohappo (CHO) on karboksyylihappo, joka sisältää myös hydroksyyli- ja karbonyyliryhmät. Yhdiste esiintyy tärkeänä välituotteena haarautuneiden aminohappojen valiinin ja leusiinin biosynteesissä kasveissa, sienissä ja bakteereissa.


title: Asetomaitohappo

text: Asetomaitohappoa muodostuu palorypälehaposta kondensaatioreaktiolla, jota katalysoi asetolaktaattisyntaasientsyymi. Valiinin ja leusiinin biosynteesissä asetomaitohappo pelkistetään ja isomeroidaan dihydroksi-isovaleriaanahapoksi ketoli-happoreduktoisomeraasin katalysoimana. Asetomaitohappo on suhteellisen pysymätön ja dekarboksyloituu hitaasti diasetyyliksi. Oluen valmistuksessa tämä aiheuttaa makuvirheitä. Diasetyylin muodostumisen asetomaitohaposta ehkäisemiseksi oluen käymisprosessiin lisätään asetolaktaattidekarboksylaasia, joka dekarboksyloi asetomaitohapon asetoiiniksi, joka ei aiheuta makuvirheitä.


title: Pajukuja

text: Pajukuja () tarkoittaa pajuista istutettua puukujaa. Ne ovat yleisiä Ruotsissa Skånen tasankoseuduilla ja tyypillisiä Söderslättin tasangolle.


title: Pajukuja

text: Pajukujia on historiallisesti istutettu maanteiden varteen ruokamullan eroosion estämiseksi. 1600-luvulla Tanskan kuningas Kristian IV määräsi istuttamaan pajupuita kaikkien Skånen teiden varsille. Pajut muodostivat tärkeän puunlähteen tasangolla, jossa oli muuten vain vähän puita. Tämän vuoksi pajuja istutettiin 1900-luvulle asti. Pajuja leikataan joka kolmas vuosi poistamalla sivuhaarat, jotta ne jatkaisivat kasvua ylöspäin. Pajukujat ovat selvinneet nykyaikaan asti lähinnä esteettisistä syistä.


title: Pajukuja

text: Pajukujia on Skånen lisäksi ainakin Saksassa, jossa niistä käytetään nimitystä "Kopfweide".


title: Et hjørne af paradis

text: Et hjørne af paradis (; tai "A Corner of Paradise"; tai "Una esquina del paraíso") on vuonna 1997 ensi-iltansa saanut Peter Ringgaardin ohjaama ja Erik Cronen tuottama tanskalais-ruotsalais-costaricalainen draamaelokuva, jonka pääosissa ovat Samuel Fröler ja Trine Pallesen. Ringgaard myös käsikirjoitti elokuvan John Bernsteinin ja Bob Fossin kanssa. "Et hjørne af paradis" sijoittuu 1950-luvulle, jolloin Nils ja Anna (Fröler ja Pallesen) tapaavat Ruotsissa, rakastuvat ja muuttavat Costa Ricaan aloittaakseen uuden elämän.


title: Et hjørne af paradis

text: "Et hjørne af paradisin" tuotantoyhtiöinä olivat Nordisk Film, Søren Stærmose AB ja Nosara Productions. Elokuvaa kuvattiin Tanskan lisäksi myös Costa Ricassa ja Meksikossa. "Et hjørne af paradis" sai ensi-iltansa Tanskassa 29. elokuuta 1997 ja Ruotsissa 26. maaliskuuta 1999. Peter Ringgaard palkittiin Havannan elokuvajuhlilla Kuubassa Coral-palkinnolla ja OCIC-erikoispalkinnolla vuonna 1997.


title: Horse Attack Sqwad

text: Horse Attack Sqwad, lyhyemmin H.A.S., on Tampereen Villilästä peräisin oleva yhtye, joka on suomi-grimeksi määrittelemänsä genren edelläkävijä ja synnyttäjä. Ryhmä on ollut aktiivinen vuodesta 2007 asti. H.A.S. on tunnettu suorasukaisesta ja nopeatempoisesta hevosaiheisesta rap-musiikistaan sekä hevosnaamareissa esiintymisestä. Yhtyeen jäsenistöön kuuluvat Hevoskuiskaaja, V65, Sylvester Stallion sekä Kavio-Milton. Entisiä jäseniä ovat Nuori Heppa, Santeri Dahlia sekä Headless Horsedick. Horse Attack Sqwadin jäsenien todellisia henkilöllisyyksiä ei ole koskaan virallisesti paljastettu, ja yhtye toimiikin anonyymisti ja käyttää aina julkisesti esiintyessään kasvot peittäviä hevosnaamareita. Yhtye itse on sanonut naamariensa olevan palvomansa "Suuren Yli-Hevosen kanavointiin valjastettua rituaaliesineistöä”.


title: Horse Attack Sqwad

text: Kaikki bändin tähän mennessä tehty tuotanto käsittelee enemmän tai vähemmän hevosia. Horse Attack Sqwad julkaisi itse omakustanteena ensimmäisen äänitteensä, "Hirnuntaa, heinää ja muutama hevonperä" -EP:n vuonna 2007. Se oli ensimmäinen koskaan tyylipuhdasta suomi-grimeä sisältänyt EP. Överdog julkaisi ensimmäisen Horse Attack Sqwadin pitkäsoiton, "Älä koske mun hevoon" -nimisen albumin toukokuussa 2015, ja se oli kautta aikojen ensimmäinen suomi-grimeksi määriteltävä pitkäsoitto. Levy nousi ilmestymisviikollaan Suomen virallisella listalla sijalle 11 ja pysyi siellä yhteensä neljä viikkoa putkeen. Horse Attack Sqwadin toinen albumi "Suuren Yli-Hevosen armosta" julkaistiin 2.3.2018 ja se oli ilmestymisviikollaan Suomen kuudenneksi myydyin fyysinen äänite ja virallisella albumilistalla sijalla 38.


title: Horse Attack Sqwad

text: Omakustanne


title: Horse Attack Sqwad

text: Överdog


title: Venäjän asutut paikat

text: Venäjän asutut paikat ovat Venäjän asutusta kuvaava aluejako. Asuttuja paikkoja () on kolmea tyyppiä. Väestönlaskennoissa niiden lukumäärät olivat seuraavan taulukon mukaiset.


title: Suomi-grime

text: Suomi-grime on suomalaisen grime-rap-yhtyeen Horse Attack Sqwadin kehittämä, yhtyeen musiikkia kuvaamaan tarkoitettu elektronisen rap-musiikin termi, joka on levinnyt yleiseen puhekieleen tarkoittamaan Suomessa tehtyä grime-musiikkia. Nykyisin aktiivisia suomi-grimeä tekeviä yhtyeitä on Horse Attack Sqwadin lisäksi mm. Töölön Ketterä, RPK sekä Khid.


title: Täysin epäyhtenäinen avaruus

text: Täysin epäyhtenäinen avaruus on matematiikassa topologinen avaruus, jolla ei ole muita yhtenäisiä osajoukkoja kuin yhden pisteen joukot sekä tyhjä joukko. Jokaisessa avaruudessa tyhjä joukko ja yhden pisteen joukot ovat yhtenäisiä; täysin epäyhtenäisessä avaruudessa nämä ovat "ainoat" yhtenäiset joukot.


title: Täysin epäyhtenäinen avaruus

text: Jokainen diskreetti avaruus on täysin epäyhtenäinen. Täysin epäyhtenäisiä ovat myös esimerkiksi rationaalilukujen joukko formula_1 sekä Cantorin joukko, vaikka ne eivät olekaan diskreettejä avaruuksia.


title: Täysin epäyhtenäinen avaruus

text: Topologinen avaruus "X" on täysin epäyhtenäinen, jos sen kaikki yhtenäiset komponentit ovat yhden pisteen joukkoja. Analogisesti topologista avaruutta "X" sanotaan täysin polkuepäyhtenäiseksi, jos sen kaikki polkukomponentit ovat yhden pisteen joukkoja.


title: Täysin epäyhtenäinen avaruus

text: Täysin epäyhtenäisiä avaruuksia ovat esimerkiksi:


title: Täysin epäyhtenäinen avaruus

text: Täysin epäyhtenäisen avaruuden kaikki aliavaruudet ovat täysin epäyhtenäisiä, samoin täysin epäyhtenäisten avaruuksien karteesinen tulo varustettuna tulotopologialla sekä täysin epäyhtenäisten avaruuksien erillinen yhdiste.


title: Täysin epäyhtenäinen avaruus

text: Täysin epäyhtenäiset avaruudet ovat T-avaruuksia, koska yhden pisteen joukot ovat suljettuja joukkoja.


title: Täysin epäyhtenäinen avaruus

text: Täysin epäyhtenäisen avaruuden kuva jatkuvassa kuvauksessa ei välttämättä ole täysin epäyhtenäinen. Itse assiassa jokainen kompakti metrinen avaruus on Cantorin joukon kuva jossakin jatkuvassa kuvauksessa.


title: Täysin epäyhtenäinen avaruus

text: Lokaalisti kompakti Hausdorff-avaruus on nollaulotteinen, jos ja vain jos se on täysin epäyhtenäinen.


title: Täysin epäyhtenäinen avaruus

text: Jokainen täysin epäyhtenäinen avaruus on homemorfinen jonkin diskreettien avaruuksien numeroituvan tulon kanssa.


title: Täysin epäyhtenäinen avaruus

text: Täysin epäyhtenäisessä avaruudessa ei jokainen avoin joukko välttämättä ole samalla suljettu. Myöskään avoimen joukon sulkeuma ei välttämättä ole avoin, toisin sanoen kaikki täysin epäyhtenäiset Hausdorff-avaruudet eivät ole ekstremaalisesti epäyhtenäisiä.


title: Täysin epäyhtenäinen avaruus

text: Olkoon formula_4 mielivaltainen topologinen avaruus. Määritellään ekvivalenssirelaatio formula_5 niin, että formula_6, jos ja vain jos formula_7, missä formula_8 tarkoittaa "X":n suurinta yhtenäistä osajoukkoa, johon formula_9 kuuluu. Tämä on selvästikin ekvivalenssirelaatio. Varustetaan avaruus formula_10 tekijätopologialla, toisin sanoen karkeimmalla topologialla, jossa kuvaus formula_11 on jatkuva. Melko vähällä vaivalla voidaan osoittaa, että formula_10 on täysin epäyhtenäinen. Myös seuraava tulos on yleispätevä: jos X\rightarrow Y on jatkuva kuvaus täysin epäyhtenäiseen avaruuteen "Y", se voidaan yksikäsitteisellä tavalla esittää yhdistettynä kuvauksena formula_13, missä formula_14 on jatkuva.